Underground Scans Vol. 66 (DUNBARROW, STARLIGHT RITUAL) - Rock Hard Greece Underground scans Rock Hard Greece\nΗμερολόγιο καταστρώματος, ημέρα 66η: Έχουν ρωτήσει αρκετοί φίλοι της συγκεκριμένης στήλης, για ποιον λόγο δεν είναι αυστηρά εβδομαδιαία ή κάποιες φορές αργεί. Ο λόγος είναι απλός: Ο όγκος των κυκλοφοριών είναι τεράστιος, δεχόμαστε εκατοντάδες promos κάθε μήνα και πίστεψέ με, δεν είμαι υπερβολικός ως προς αυτό. Έτσι, μόνον όταν έχουμε στα χέρια μας κάτι που να αξίζει πραγματικά, θα το παρουσιάσουμε. Η μόνη περίπτωση να διαβάσεις εδώ για κάποιον δίσκο που δεν είναι καλός, είναι αυτός να προέρχεται από κάποιον καλλιτέχνη που έχει μεγάλη ιστορία ή είναι “hot” όνομα στον χώρο του, οπότε και θα πρέπει να παρουσιαστεί οπωσδήποτε η δουλειά του. Δεν έχει νόημα ούτε για μένα να γράψω για κάτι απελπιστικά μέτριο ή κακό, ούτε και για σένα να το διαβάσεις, οπότε ας αφιερώσουμε την ώρα μας και ας στρέψουμε τη προσοχή μας σε κάτι το ποιοτικό. Πέραν αυτού, κανένα από τα κείμενα δεν προέρχεται μετά από επιφανειακή ακρόαση. Δεν μας ενδιαφέρει να παρουσιάσουμε κάτι γρήγορα για να προλάβουμε κάποια πρωτιά ή αποκλειστικότητα. Αυτό είναι το μόνο εύκολο. Σκοπός είναι, αυτό που εσύ ακούς, να αντικατοπτρίζεται επακριβώς στα όσα διαβάζεις στο κείμενο.\nΜε γνώμονα τα παραπάνω, ξεκινάμε από το νέο, τρίτο κατά σειρά άλμπουμ των Νορβηγών DUNBARROW, που τιτλοφορείται όπως ο προκάτοχός του (“ΙΙ”), απλά με τον λατινικό αριθμό “III”. Για όσους ασχολούνται με το vintage rock, οι Espen Andersen (φωνή), Eirik Øvregård (κιθάρα), Kenneth Lønning (κιθάρα), Sondre Berge (μπάσο) και Pål Gunnar Dale (τύμπανα) δεν είναι άγνωστοι. Δεν είχαν όμως μέχρι τώρα κυκλοφορήσει κάποιον δίσκο που να καταφέρει να τους «τραβήξει» από τα επίπεδα του «αξιόλογου» σε αυτά του «πραγματικά καλού». Με το “III” λοιπόν, δείχνουν να το καταφέρνουν! Οι πέντε τους υπογράφουν τη μουσική, ο επί σειρά ετών τραγουδιστής και μπασίστας τους, Richard Chappell, έχει αναλάβει σχεδόν στο σύνολο τους στίχους και ο Auver Gaaren τα πλήκτρα στα τραγούδια “Death that never dies” και “Turn in your grave”. Vintage rock λοιπόν, ή αλλιώς, μια ακόμη μουσική πρόταση που επαναφέρει στο «σήμερα» το proto-metal της δεκαετίας του ’70. Το έχουν κάνει και άλλοι αυτό; Εννοείται, το κίνημα της αναβίωσης του ήχου αυτού έχει αμέτρητα μέλη. Έχουμε δει σπουδαία συγκροτήματα; Έχουμε ακούσει αριστουργηματικούς δίσκους; Βεβαίως. Μπορούν οι DUNBARROW να καυχώνται πως το “III” είναι ένας τέτοιος; Όχι, αλλά σίγουρα μπορούν να υπερηφανεύονται πως στη μακρά λίστα με τα albums που στο τέλος θα μνημονεύονται από τον ιστορικό του μέλλοντος, θα έχουν και αυτοί την άξια λόγου εκπροσώπησή τους.\nΑριστουργηματικό λοιπόν όχι, αρκετά καλό όμως ναι. Πρότυπο και ουχί πρωτότυπο heavy rock, με back to the roots πεντακάθαρο αναλογικό ήχο (η παραγωγή είναι ακριβώς αυτή που πρέπει), που μοιάζει να έρχεται όχι από κάποιο studio, αλλά από τα υπόγεια και τα garages της σκανδιναβικής Ευρώπης. Και γι’ αυτό φέρνει μαζί του μια μουντάδα, μια μελαγχολία και μια παραδοσιακή (folk) «αύρα» που του ταιριάζει απόλυτα. Τους παρόντες στις αρχικές επιρροές PENTAGRAM και WITCHFINDER GENERAL, όχι μόνο συναντούν και εδώ όπως και στο “II”, αλλά υποσκελίζουν πια οι σύγχρονοί μας WITCHCRAFT και GRAVEYARD. Ειδικά μετά τις τελευταίες, εμφανώς αδύναμες κινήσεις της παρέας του Magnus Pelander (“Black metal”), νομίζω πως αυτός εδώ ο δίσκος θα γεμίσει το κενό που δημιουργήθηκε σε κάθε οπαδό των WITCHCRAFT. Σε μια εξαιρετικά ισοβαρή δουλειά, όπου όλα τα τραγούδια έχουν θετικότατο πρόσημο, θα εκφράσω τη προτίμησή μου στο “Turn in your grave”, το οποίο με κέρδισε αμέσως με τη folk αισθητική του, ευγενική προσφορά των τεράστιων WISHBONE ASH. (7,5 / 10)\nΘα μείνουμε στη vintage/retro φάση, αλλά θα επιμεταλλώσουμε εντελώς τη μουσική. Την Temple of Mystery Records τη γνώρισε και ο τελευταίος οπαδός του σύγχρονου underground heavy metal λόγω του περυσινού, πολύ δυνατού “Aedris” των Καναδών POSSESSED STEEL. Από την ίδια χώρα και συγκεκριμένα τη περιοχή του Montréal, έρχονται και οι STARLIGHT RITUAL οι οποίοι στο ντεμπούτο τους “Sealed in starlight” με έχουν μπερδέψει τόσο, που δεν ξέρω πώς να τους αντιμετωπίσω! Καταρχάς να πω πως η μπάντα είναι «παιδί» του πολυοργανίστα JF Bertrand, γνωστού στους black metal κύκλους από τους FORTERESSE, όπου τραγουδά ως Athros. Εδώ, ο JF μοιράζεται τις κιθάρες με τον Dan Toupin και πλαισιώνεται επίσης από τους Lou Weed (τύμπανα), Mat Forge (μπάσο) και Damien Ritual (φωνή). Τα δύο eps που ως τώρα είχαν κυκλοφορήσει (“Starlight ritual” και “Age of the universe”) το 2015 και το 2016 καθώς και οι εμφανίσεις τους στο πλευρό των DIAMOND HEAD, PAGAN ALTAR, GRIM REAPER και ANVIL, είχαν δημιουργήσει προσδοκίες σε όσους οπαδούς της traditional metal σκηνής είχαν γνώση και το “Sealed in starlight” αναμένετο με ιδιαίτερη προσοχή. Αρκετά με τα βιογραφικά στοιχεία όμως, εσύ τώρα θα περιμένεις να σου πω γιατί με μπέρδεψε, ναι;\nΑυτό λοιπόν που συμβαίνει εδώ, δεν ξέρω πώς να το αντιμετωπίσω. Από τη μία, θέλω να αρπάξω μια βρεγμένη σανίδα και να αρχίσω να κυνηγάω τούτους εδώ τους Καναδούς, από την άλλη θέλω να πάρω την ίδια ακριβώς σανίδα και να αρχίσω να βαράω όλους εκείνους που θέλουν να παίξουν heavy metal και ακούγονται μαλθακοί, άνευροι και «ευνουχισμένοι». Τους STARLIGHT RITUAL και κυρίως τον JF θέλω να τους κυνηγήσω γιατί το θράσος τους δεν περιγράφεται. Οι τύποι έχουν δημιουργήσει αυτό το άλμπουμ έχοντας πάρει σημεία από τραγούδια πολύ αγαπημένων μας καλλιτεχνών και προσθέτοντάς τα στις δικές τους ιδέες! Σε κάποιες περιπτώσεις δε, το «δάνειο» είναι τόσο εμφανές, που σε πιάνει νευρικό γέλιο! Δεν θα τα αναφέρω εδώ, πραγματικά αξίζει να ακούσεις τον δίσκο και θα τα εντοπίσεις μόνος σου. Να τον ακούσουν όμως και οι προαναφερθέντες «ευνουχισμένοι» αναβιωτές του heavy metal των 80s, μήπως και παραδειγματιστούν από το πάθος που αυτός αναβλύζει! JUDAS PRIEST, ACCEPT, SAXON, DIO, BLACK SABBATH (από την έλευση του Hughes και μετά), KISS του “Creatures of the night”, καταπληκτικές κιθάρες (μιλάμε για επικό double axe attack), επικό feeling όταν το επιβάλλει το κομμάτι και μια ΦΩΝΑΡΑ που καταπίνει καρφιά, τα κάνει γαργάρα και τα φτύνει σε ρινίσματα, είναι τα χαρακτηριστικά του “Sealed in starlight”. Αν το αποτέλεσμα ήταν έστω μέτριο, θα τους έδινα ένα ωραίο 3/10 για το θράσος τους και θα τους έστελνα στον αγύριστο. Τώρα όμως, είναι τόσο ΕΠΟΣ αυτό που ακούω, που θα ξεχάσω όλα όσα «πονηρά» άκουσα και θα κρίνω καθαρά τα κομμάτια σαν οντότητες και τους μουσικούς σύμφωνα με τις δυνατότητές τους. Κάτσε να δεις πως το γράφει το info του promo… “TRUE CANADIAN HEAVY METAL”. Nαι. Αυτό ακριβώς είναι το “Sealed in starlight”. (8 / 10)\nTags: Dunbarrow, Starlight Ritual, Underground Metal, Underground Scans, Vintage Rock\nPrevious Post A day to remember... 18/11 [TYPE O NEGATIVE]\nNext Post CEREBRAL INVASION interview (Mahmood)


.: ΑΠΟΦΑΣΗ ΤΟΥ ΕΛΕΓΚΤΙΚΟΥ ΣΥΝΕΔΡΙΟΥ ΔΙΚΑΙΩΝΕΙ ΤΟΥΣ ΑΠΟΣΤΡΑΤΟΥΣ ΓΙΑ ΤΙΣ ΔΙΠΛΕΣ ΜΕΙΩΣΕΙΣ!!\nΑΠΟΦΑΣΗ ΤΟΥ ΕΛΕΓΚΤΙΚΟΥ ΣΥΝΕΔΡΙΟΥ ΔΙΚΑΙΩΝΕΙ ΤΟΥΣ ΑΠΟΣΤΡΑΤΟΥΣ ΓΙΑ ΤΙΣ ΔΙΠΛΕΣ ΜΕΙΩΣΕΙΣ!!\nΗ απόφαση της πρότυπης δίκης του Ελεγκτικού Συνεδρίου δικαιώνει με επαναφορά στη προηγούμενη κατάσταση σύνταξης όσους είχαν προσφύγει κατά της άδικης απόφασης για τις διπλές κρατήσεις που επήλθαν στους συνταξιούχους στρατιωτικούς σε σχέση με τούς υπόλοιπους συνταξιούχους=====>> Οι μειώσεις στις συντάξεις των Απόστρατων ήταν μεταξύ 15%-18%,αλλά το οικονομικό επιτελείο της κυβέρνησης Σαμαρά ενέταξε τους Απόστρατους Αξιωματικούς και στην κατηγορία των συνταξιούχων του υπόλοιπου Δημόσιου τομέα(!), που έπρεπε να υποστούν επιπλέον μειώσεις από 5% έως και 20% από τις αρχές του 2013!!\nΕπρόκειτο για διπλές μειώσεις που προκάλεσαν τεράστιες αντιδράσεις στο κύκλο των Ενόπλων Δυνάμεων και των Σωμάτων Ασφαλείας.\nΑπό το 2009 που ξεκίνησε η οικονομική κρίση, οι συντάξεις των Απόστρατων Αξιωματικών των Ενόπλων Δυνάμεων και των Σωμάτων Ασφαλείας υπέστησαν απώλειες της τάξεως του 52%!!\nΌσοι προσέφυγαν στο Ελεγκτικό Συνέδριο κέρδισαν την θετική απόφαση που μπορείτε να δείτε (ΕΔΩ):\nΕτικέτες ΑΠΟΣΤΡΑΤΟΙ, ΑΠΟΦΑΣΗ, ΔΙΠΛΕΣ ΜΕΙΩΣΕΙΣ, Ε.Δ., ΕΛΕΓΚΤΙΚΟ ΣΥΝΕΔΡΙΟ, Σ.Α., ΣΥΝΔΕΣΜΟΣ ΑΠΟΣΤΡΑΤΩΝ ΕΛ.ΑΣ.Ν.ΛΑΡΙΣΑΣ\nΕ και τι έγινε ρε παιδιά που δικαιωθήκαμε μην περιμένετε φρανκο


Μέχρι πόσες τρίχες είναι φυσιολογικό να χάνω την ημέρα; Απαντάμε σε όλα όσα περνάνε από το μυαλό σου για την τριχόπτωση! | Freegossip\nΜέχρι πόσες τρίχες είναι φυσιολογικό να χάνω την ημέρα; Απαντάμε σε όλα όσα περνάνε από το μυαλό σου για την τριχόπτωση!\nΣε αυτήν εδώ τη στήλη μιλάμε την γλώσσα της αλήθειας και απαντάμε σε απορίες που όλες σκεφτόμαστε λίγο πολύ. Σε ένα πρόσφατο meeting, λοιπόν, στο στόχαστρο μπήκε το task τριχόπτωση και η ιδέα να ρωτήσουμε τα κορίτσια του γραφείου σε κάθε θέση τι θα ήθελαν να μάθουν σε σχέση με την τριχόπτωση.\nΠαρακάτω συγκεντρώσαμε τις ερωτήσεις τους και φυσικά τις απαντήσαμε. Το πιο σημαντικό, όμως, είναι ότι βρήκαμε την πιο ουσιαστική απάντηση: πώς θα βοηθήσουμε τα μαλλιά μας να γίνουν πιο δυνατά!\nΑφροδίτη Κολλιοπούλου, advertising director\nΣίγουρα θα έχεις ακούσει ότι, υπό κανονικές συνθήκες, χάνουμε περίπου 100 τρίχες την ημέρα. Αυτό είναι αλήθεια, όμως μερικές φορές είναι λεπτή η γραμμή ανάμεσα στη φυσιολογική απώλεια τριχών και στην πραγματική τριχόπτωση. Αν παρατηρείς αύξηση στον αριθμό των τριχών που μένουν πάνω στη βούρτσα σου, καλό είναι να μάθεις τόσο τις κυριότερες αιτίες αλλά και πώς μπορείς να το αντιμετωπίσεις!\nΤο στρες, η διατροφή, ή κάποια φάρμακα μπορεί να αποδυναμώσουν τα μαλλιά σου. Επίσης, υπάρχουν δύο βασικά συμπτώματα στα οποία πρέπει να δώσεις προσοχή: η αραίωση και η ψαλίδα. Αν τα μαλλιά σου έχουν υφή σαν άχυρο και το ξεμπέρδεμά τους μοιάζει ακατόρθωτο, τότε ίσως είναι ώρα να αλλάξεις τις συνήθειές σου. Επιπλέον, τα εργαλεία που λειτουργούν με θερμότητα (όπως το πιστολάκι και το σίδερο για μπούκλες), οι χημικές διαδικασίες, το έντονο βούρτσισμα και το πολύ σφιχτό πιάσιμο μπορεί να επηρεάσουν το τριχωτό και, άρα, τη γενικότερη υγεία των μαλλιών σου.\nΜαίρη Παπακωνσταντίνου, bussiness editor κοινωνία\nΣίγουρα θα έχεις διαβάσει αμέτρητα άρθρα για το πώς να ενδυναμώσεις τα μαλλιά σου κι εκεί, λοιπόν, θα έχεις συναντήσει όρους όπως η Αργινίνη, η Βιοτίνη και η Βιταμίνη Β5 –συστατικά γνωστά ως «συμπληρώματα» για τα μαλλιά. Πώς, όμως, μπορούν να βοηθήσουν τα μαλλιά αυτά τα συστατικά; Ας τα πάρουμε ένα- ένα! Δεδομένου ότι αποτελεί φυσικό δομικό στοιχείο των μαλλιών, η Αργινίνη έχει την ικανότητα να διεισδύει βαθιά στην τρίχα –μέχρι τον πυρήνα της– προσφέροντας ενδυνάμωση από μέσα προς τα έξω. Επίσης, ένα σαμπουάν με Βιοτίνη θα ενισχύσει τα μήκη των μαλλιών σου αφήνοντάς τα πιο δυνατά. Ταυτόχρονα, η Βιοτίνη μεταβολίζει τα λιπαρά και τα σάκχαρα που είναι απαραίτητα για τον οργανισμό, βελτιώνοντας έτσι τη γενικότερη υγεία μας. Τέλος, αν τα μαλλιά σου χρειάζονται μια έξτρα δόση θρέψης, μπορείς να αναζητήσεις προϊόντα με Βιταμίνη Β5. Η Βιταμίνη Β5 είναι γνωστή για την ιδιότητά της να ενδυναμώνει τις ρίζες των μαλλιών, μειώνοντας έτσι το σπάσιμο.\nΖήσια Μανταδάκη, financial executive\nΑπό την θεωρία στην πράξη, λοιπόν! Ήρθε η ώρα να σου αποκαλύψουμε την αγαπημένη μας σειρά περιποίησης μαλλιών που κάνει focus στην ενδυνάμωσή τους! Ή, καλύτερα, το αγαπημένο μας πρόγραμμα ενδυνάμωσης μαλλιών, το Elvive Full Resist από τη L’Oréal Paris που αντιμετωπίζει την τριχόπτωση, την ψαλίδα και το σπάσιμο, ενισχύοντας παράλληλα την αντοχή των μαλλιών ενάντια στους καθημερινούς παράγοντες καταπόνησης. Εμπλουτισμένο με ευεργετικά συστατικά, όπως αργινίνη, βιοτίνη και βιταμίνη Β5, εξασφαλίζουν 2x πιο δυνατά μαλλιά και 2x λιγότερες τρίχες στη βούρτσα σου. Είσαι έτοιμη για ένα πρόγραμμα που θα αλλάξει τα δεδομένα στην περιποίηση των μαλλιών σου; Ας δούμε τα βήματα πιο αναλυτικά:\n– Σαμπουάν Ενδυνάμωσης Με ειδική σύνθεση, εμπλουτισμένη με συστατικά ενισχυμένης δράσης, αυτό το σαμπουάν ενδυνάμωσης είναι το ιδανικό πρώτο βήμα για τη μεταμόρφωση των μαλλιών σου. Εφάρμοσε κάνοντας απαλό μασάζ στο τριχωτό, για μέγιστη επανόρθωση της φθοράς.\n–Conditioner Ενδυνάμωσης. Μετά το λούσιμο, απόφυγε τους κόμπους και το σπάσιμο με αυτό το conditioner για ευκολοχτένιστα μαλλιά, εμπλουτισμένο με πανίσχυρα συστατικά όπως βιοτίνη, βιταμίνη Β5 και αργινίνη. Εφάρμοσε σε βρεγμένα μαλλιά, άφησέ το να δράσει για ένα λεπτό, και έπειτα ξέβγαλε.\n–Power Mask. Αυτή η μάσκα περιποίησης θα φέρει τα πάνω κάτω στο πρόγραμμα ομορφιάς των μαλλιών σου! Χάρη στην ανάλαφρη, ευέλικτη σύνθεσή της, μπορείς να τη χρησιμοποιήσεις είτε σαν μάσκα χωρίς ξέβγαλμα είτε σαν εντατική περιποίηση που ξεβγάζεται. Για την πρώτη περίπτωση, εφάρμοσε μικρή ποσότητα σε μαλλιά σκουπισμένα με πετσέτα, εστιάζοντας στα μήκη και στις άκρες. Για τη δεύτερη περίπτωση, κάνε μασάζ στο τριχωτό για να τονώσεις τις ρίζες ή εφάρμοσε στα μήκη για ενδυνάμωση των μαλλιών. Άφησέ τη να δράσει για 1-3 λεπτά, και έπειτα ξέβγαλε. Με μία μόνο εφαρμογή, εξασφαλίζει μέχρι και 71% λιγότερο σπάσιμο. 2x πιο δυνατά μαλλιά και 2x λιγότερες τρίχες στη βούρτσα σου!\nΠέρασε κι εσύ από την θεωρία στην πράξη με την σειρά Full Resist και απόκτησε τα πιο δυνατά και υπέροχα μαλλιά που είχες ποτέ!\nαπαντάμε, από, μέχρι, μυαλό, να, Όσα, περνάνε, πόσες, Σε, σου, την, το, Τρίχες, ΤΡΙΧΟΠΤΩΣΗ, φυσιολογικό, χάνω


Το παρασκήνιο και οι 3 λόγοι που οδήγησαν την κυβέρνηση να «ξηλώσει» τον Κλεισθένη – PROTINEWS\nΜε το νομοσχέδιο για τον «Κλεισθένη 1» εν πρώτοις η κυβέρνηση «υλοποιεί μία ακόμη δέσμευση του τρίτου Μνημονίου» και εγκαινιάζει «έναν νέο γύρο αντιδραστικών αναδιαρθρώσεων στην Τοπική Διοίκηση.\nΟι δύο επόμενοι λόγοι του… ου μην αλλά του κ. Σκουρλέτη\nΟ δεύτερος λόγος, λοιπόν συνδέεται με τα όσα διατυπώθηκαν από εκπροσώπους των ΟΤΑ ότι θα εγείρουν θέμα αντισυνταγματικότητας.\nΟ δεύτερος και ο σημαντικότερος λόγος όμως δεν αποκαλύφθηκε από τον υπουργό.\nΣύμφωνα με πολιτικούς αναλυτές λοιπόν, η κυβέρνηση προχώρησε στην τροπολογία αυτή για να μην επαναληφθεί το φαινόμενο της κυβέρνησης Σαμαρά που ηττήθηκε στις ευρωεκλογές του Ιουνίου του 2014. Που στοχεύει η κυβέρνηση;\n«Το ΚΚΕ απορρίπτει τόσο την παλιά όσο και τη νέα κόπια των αντιδραστικών μεταρρυθμίσεων. Το ΚΚΕ δεν πέφτει στην παγίδα των συνθημάτων κενού περιεχομένου περί λαϊκής συμμετοχής, εμβάθυνσης της δημοκρατίας, κοινωνικού ελέγχου και δε συμμαζεύεται. Γνωρίζει πολύ καλά ότι η βρώμικη δουλειά που διεκπεραιώνουν η κυβέρνηση και ο ΣΥΡΙΖΑ, προϋποθέτει διδακτορικό διγλωσσίας και ικανότητες να βαφτίζει ένα αντιλαϊκό κατασκεύασμα φιλολαϊκό».


Προβολή ντοκιμαντέρ - ΠΑΤΡΙΣ\nΑπό ΕΦΗΜΕΡΙΔΑ ΠΑΤΡΙΣ\t Τελευταία Ενημέρωση Μαρ 28, 2018\nΤο συγκλονιστικό ντοκιμαντέρ ‘’Jane’’ του National Geographic θα προβληθεί στο Μουσείο Φυσικής Ιστορίας Κρήτης την Παρασκευή 30 Μαρτίου στις 7 το απόγευμα με ελεύθερη είσοδο.\nΤη δεκαετία του 1960, το National Geographic έστειλε τον Hugo Van Lawick στην Τανζανία για να καταγράψει την πρωτοποριακή δουλειά της πρωτευοντολόγου και πρέσβειρας ειρήνης του Ο.Η.Ε, δρος Τζέιν Γκούντολ (Dr. Jane Goodall) με τους χιμπατζήδες. Η ιστορία της δρος Τζέιν Γκούντολ (Dr. Jane Goodall),αποτυπώνεται στο ντοκιμαντέρ του National Geographic,« Jane».\nΟι ανακαλύψεις της δρος Τζέιν Γκούντολ (Dr. JaneGoodall) τάραξαν τα νερά της επιστημονικής κοινότητας και άλλαξαν τον τρόπο με τον οποίο αντιλαμβανόμαστε το ανθρώπινο είδος. Υπό τη σκηνοθεσία του Brett Morgen και με μουσική επένδυση του φημισμένου Philip Glass, το πολυβραβευμένο ντοκιμαντέρ “Jane’’, περιλαμβάνει αποσπάσματα αποκλειστικού footage 140 ωρών που συγκεντρώθηκε από τον Hugo Van Lawick σε φιλμ 16 χιλιοστών.\nΤην προβολή θα εισηγηθούν ο δρ. Μωυσής Μυλωνάς, διευθυντής του Μουσείου Φυσικής Ιστορίας-Πανεπιστημίου Κρήτης, και η Άννα Κατωγυρίτη, γενική διευθύντρια και συνιδρύτρια του μη κερδοσκοπικού οργανισμού Jane Goodall’s R&S Greece- επίσημου γραφείου της δρος Τζέιν Γκούντολ στην Ελλάδα. Μετά την προβολή της ταινίας θα δοθεί η δυνατότητα στο κοινό να κάνει ερωτήσεις.


Ενέργεια: Ο Ευ. Μυτιληναίος εξηγεί με απλά λόγια τι συμβαίνει με τις αυξήσεις τιμών | Bank Wars - Τράπεζες\nΕνέργεια: Ο Ευ. Μυτιληναίος εξηγεί με απλά λόγια τι συμβαίνει με τις αυξήσεις τιμών\n«Σε οποιοδήποτε commodity, η τιμή προκύπτει ως αποτέλεσμα της προσφοράς και της ζήτησης. Το τι συμβαίνει σήμερα έχει μεγάλη σημασία, διότι εξηγεί και την πρόσφατη δημόσια δήλωσή μου ότι αυτή η κρίση είναι η πρώτη από πολλές που θα ακολουθήσουν.\nΗ πράσινη μετάβαση, οι πιέσεις της κοινής γνώμης, των θεσμικών επενδυτών και της κοινωνίας οδηγούν σε μείωση των επενδύσεων και της προσφοράς από τις εταιρείες “oil and gas”, οδηγώντας έτσι και σε μείωση της προσφοράς σε ηλεκτρισμό που προέρχεται από ορυκτά καύσιμα. Αντίθετα, όμως, με ό,τι είχαν ίσως φανταστεί κάποιοι ονειροπόλοι θεωρητικοί του κλίματος, η ζήτηση δεν μειώνεται, αλλά αυξάνεται. Κατά συνέπεια, έχουμε το φαινόμενο μείωσης της προσφοράς με αύξηση της ζήτησης. Κάθε φορά που το φαινόμενο αυτό οξύνεται, θα έχουμε κρίση».\nBλέπουμε σήμερα χώρες όπως η Κίνα, που είχαν αποφασίσει να μειώσουν την παραγωγή άνθρακα, να κάνουν εσπευσμένα το… αντίθετο, για να δώσουν λύση στο οξύ πρόβλημα, ενώ φαίνεται πλέον ξεκάθαρα η έλλειψη νέων projects υγροποιημένου φυσικού αερίου (LNG). Επιπλέον, ο περσινός χειμώνας ήταν βαρύς στην Ασία και την Ευρώπη, τα αποθέματα φυσικού αερίου μειώθηκαν, αλλά οι αρμόδιοι δεν φρόντισαν να τα αποκαταστήσουν, ώσπου ήρθε η ώρα της κρίσης.\n«Για την Ευρώπη οι επιλογές είναι ελάχιστες. Καλύπτει τις ανάγκες της σε ένα ποσοστό 30%-40% σε ορυκτά καύσιμα. Το υπόλοιπο το εισάγει, κυρίως από τη Ρωσία. Κι εδώ αρχίζει η γεωπολιτική διάσταση του θέματος. Αν για παράδειγμα ο πρόεδρος Τραμπ δεν είχε επιβάλει κυρώσεις στον αγωγό Nord Stream 2, είναι ένα ερώτημα αν τώρα θα είχαμε πρόβλημα τέτοιου μεγέθους με το φυσικό αέριο. Μην ξεχνάμε ότι τα ενεργειακά θέματα έχουν πάντα γεωπολιτικές παραμέτρους».\n«Η Ευρώπη αποφάσισε να γίνει ο κύριος υπέρμαχος, ο πρωταθλητής, αν θέλετε, της πράσινης μετάβασης, λαμβάνοντας και το αντίστοιχο μήνυμα από την κοινή γνώμη. Η κοινή γνώμη, όμως, δεν είχε όλα τα δεδομένα στα χέρια της. Ούτε για τον χρόνο που θα απαιτηθεί, ούτε για το κόστος που θα αναληφθεί. Το ερώτημα που τέθηκε ήταν “μισό”. Ρωτήθηκε αν είναι υπέρ ή εναντίον, δεν ρωτήθηκε αν είναι υπέρ της πράσινης μετάβασης με μεγάλο κόστος. Αυτό το ερώτημα δεν τέθηκε ποτέ! Δεν θέλω να εκληφθεί αυτό που λέω ως επιχείρημα ενάντια στην πράσινη μετάβαση και τις Ανανεώσιμες Πηγές Ενέργειας. Το αντίθετο, επιθυμώ να συνεισφέρω στον δημόσιο διάλογο, για μια πράσινη μετάβαση όσο το δυνατόν πιο ομαλή, που θα μειώσει στο ελάχιστο κρίσεις όπως η τρέχουσα».\nΠράγματι, την τρέχουσα περίοδο έχουμε έλλειψη προσφοράς σε ορυκτά καύσιμα, έχουμε τις Ανανεώσιμες Πηγές Ενέργειας, που όμως προχωρούν με αργούς ρυθμούς λόγω προβλημάτων και καθυστερήσεων στην αδειοδότηση, και το μείγμα γίνεται εκρηκτικό. Η χώρα μας είχε ως ίδιο καύσιμο μόνο τον λιγνίτη (και περιορισμένη υδροηλεκτρική παραγωγή), με τον οποίο, χάρη στην πολύ καλή διαχείριση της ΔΕΗ εξηλεκτρίστηκε και εκβιομηχανίστηκε. Όμως, οι λιγνίτες εξαντλήθηκαν, τα εργοστάσια πάλιωσαν και οι εκπομπές ρύπων καθιστούν τη λειτουργία τους σχεδόν απαγορευτική. Άρα, μένουμε με το εισαγόμενο φυσικό αέριο, η τιμή του οποίου έχει μεγάλη μεταβλητότητα. Από την άλλη, οι ανανεώσιμες πηγές έχουν «στοχαστικότητα», δεν είναι δηλαδή σε θέση να προσφέρουν συνεχή ομαλή λειτουργία, εξαρτώνται από τις καιρικές συνθήκες, είτε πρόκειται για φωτοβολταϊκά είτε για αιολικά.\n«Το πρόβλημα αυτό θα λυθεί όταν αναπτυχθεί η τεχνολογία συσσωρευτών μεγάλης χωρητικότητας για αποθήκευση της ενέργειας. Δυστυχώς, απέχουμε ακόμη αρκετά χρόνια από αυτές τις τεχνολογίες σε ό,τι αφορά την εκμετάλλευση σε μεγάλη κλίμακα».\n«Είναι πολύ σημαντικό να διατηρηθεί η υποστήριξη της κοινής γνώμης στην πορεία προς την ολοκλήρωση της μετάβασης. Φαινόμενα όπως αυτά που συμβαίνουν τώρα, με τις εκρηκτικές αυξήσεις τιμών, θέτουν σε κίνδυνο το εγχείρημα. Το κόστος της πράσινης μετάβασης πρέπει να εξηγηθεί, πρέπει να συμφωνήσουν οι πολίτες, διότι χωρίς αυτούς, η μετάβαση δεν θα συμβεί, όσες αποφάσεις υπερεθνικών και εθνικών οργάνων κι αν υπάρξουν».\nΠηγή: Συνέντευξη του επιχειρηματία στο euro2day


ΙΕΡΑ ΜΟΝΗ ΑΓΙΑΣ ΠΑΡΑΣΚΕΥΗΣ - ΕΝΑ ΜΟΝΑΣΤΗΡΙ ΣΤΟ ΝΟΜΟ ΣΕΡΡΩΝ ΤΗΣ ΕΠΑΡΧΙΑΣ ΦΥΛΛΙΔΑΣ -ΠΑΝΕΛΛΗΝΙΟ ΠΡΟΣΚΥΝΗΜΑ\nΣτα νότια του Ν. Σερρών, δυο (2) χιλ/τρα από το χωριό Δόμηρος και πέντε (5) χιλ/τρα από τους πρόποδες του Παγγαίου όρους, σε μια γραφική τοποθεσία, βρίσκεται η Ιερά Μονή της Αγ. Παρασκευής, με ιστορία 7,5 αιώνων\nΤο πότε και πώς ιδρύθηκε είναι άγνωστο, θεωρείται πάντως ένα από τα παλαιά Μοναστήρια της πατρίδας μας.\nΔύο φορές καταστράφηκε η Μονή δι' εμπρησμού από τους Βουλγάρους\nΚάντε κλικ πάνω στις φωτογραφίες για να τις δείτε σε μεγέθυνση\nΗ Ηγουμένη της Ιεράς Μονής Μαριάμ Ανδρεάδου\nΘεωρείται ένα από τα παλιότερα Μοναστήρια της πατρίδας μας. Είναι το πρώτο γυναικείο μοναστήρι στο χώρο της Μακεδονίας. Έχει βαθιές ρίζες και με το κέντρο του Μοναχισμού της Ορθοδοξίας, το Αγ. Όρος.\nΣε ημερολόγιο της Μονής Ιβήρων, αναφέρεται ότι το 1345 ο Κράλλης της Σερβίας Στέφανος Δουσάν επεκύρωσε τη Ιερά Μονή στην Ιερά Μονή Ιβήρων. Επίσης προ πεντακοσίων ετών, εφέρετο ως μετόχι της Ιεράς Μονής Εικοσιφοινίσσης Παγγαίου. Μέχρι το έτος 1924 καταστράφηκε πολλές φορές από διάφορους κατακτητές. Μέχρι τότε η Μονή ήταν ανδρική με πολλούς Μοναχούς.\nΤο έτος 1924, με τον ξεριζωμό του Πόντου, έρχονται στη Μονή έξη (6) Μοναχές από το Μοναστήρι Αγ. Ιωάννη Προδρόμου στα Ίμαιρα του Πόντου. Η Μονή ήταν εντελώς ερειπωμένη. Το μόνο που υπήρχε ήταν το κτίριο του ναού και μερικές εικόνες. Οι Μοναχές μετέφεραν στη νέα πατρίδα ό,τι μπόρεσαν από την Ι.Μ.Προδρόμου.\nΑπό εκεί και πέρα το Μοναστήρι άρχισε να ανοικοδομείται, υπό τις ευλογίες του μητροπολίτου Ζιχνών και Νευροκοπίου κ.κ. Σπυρίδωνος. Η τρίτη επαναλειτουργία και ανοικοδόμηση της Ιεράς Μονής, άρχισε προ δεκατριών ετών με τον ερχομό εις αυτήν της Καθηγουμένης Μαριάμ Ανδρεάδου μοναχής καταγουμένη εκ Δράμας, μετά την κατά σάρκα μητέρα αυτής Θεοφανούς μοναχής (τρίτες κτητόρισσες της Ιστορικής Μονής) και συνεχίζεται μέχρι σήμερα με την προσθήκη πολλών κτιρίων. Τη σημερινή του μορφή οφείλει στις υπεράνθρωπες προσπάθειες της τωρινής Ηγουμένης, που από το 1988 μετέτρεψε τη Μονή σε πραγματικό εργοτάξιο. Είναι το πρώτο γυναικείο μοναστήρι στο χώρο της Μακεδονίας. Σήμερα μονάζουν στη Μονή δεκατέσσερις (14) Μοναχές που ασχολούνται με αγιογραφία, εργόχειρο κ.λ.π. Στους ξενώνες της, μπορούν να διανυκτερεύσουν μόνο οργανωμένα γκρουπ.\nΗ Ιερά Μονή Γιορτάζει στις 26 Ιουλίου, στη μνήμη της οσιομάρτυρος Παρασκευής.\nΤαχυδρομική διεύθυνση: Ιερά Μονή Αγίας Παρασκευής, 620 41 Ροδολίβος Σερρών.\nΤηλ. & Fax: 23240 71362 & 23240 72480.\nΏρες επισκέψεων: Σαββατοκύριακα ανοιχτά από την ανατολή ως την δύση του ηλίου ενώ τις καθημερινές κλειστό τις ώρες 13.30 - 15.30 με επικοινωνία όμως μπορεί να ανοίξει για τους προσκυνητές.


Δέχομαι τις τελευταίες ημέρες, μια αήθη επίθεση από συνυποψήφιό μου, με αφορμή ασήμαντα δευτερόλεπτα τηλεοπτικού χρόνου. Η απώλεια του μέτρου στον προεκλογικό αγώνα, δείχνει απώλεια ψυχραιμίας. Δείχνει ακόμη ότι ορισμένοι προκειμένου να πετύχουν προσωπικούς τους στόχους, δε διστάζουν ακόμη και να βλάψουν τον εκλογικό αγώνα της παράταξής τους.\nΣυνεχίζω την πορεία και τον αγώνα μου, χωρίς να ασχοληθώ περαιτέρω με το θέμα. Γιατί έχω επίγνωση ότι η πολιτική του χτες και οι εκφραστές της, έχουν κλείσει τον κύκλο τους!


Πάρτε και αγιασμό στο Ελληνικό! | Onsports.gr\nhome OpinionΔ. ΚοντόςΠάρτε και αγιασμό στο Ελληνικό! Κοινοποιήστε\nΠάρτε και αγιασμό στο Ελληνικό! Δημοσίευση: Σάββατο, 03 Μαρτίου 2012 21.48\nΟ Δημήτρης Κοντός γράφει για τη νίκη του Παναθηναϊκού επί του ΠΑΟΚ αλλά και τα προβλήματα τραυματισμού που έχει να αντιμετωπίσει ο «εξάστερος» ενόψει του τελικού Κυπέλλου με τον «αιώνιο» αντίπαλο στο Ελληνικό\tΟ Παναθηναϊκός ξεπέρασε το εμπόδιο του ΠΑΟΚ, παρουσιάζοντας, κυρίως στο πρώτο μέρος, τις φετινές «αρρώστιες» του ΟΑΚΑ, ωστόσο Άλεξ Μάριτς, Κώστας Καϊμακόγλου, Νικ Καλάθης και Ντέιβιντ Λόγκαν πρωτοστάτησαν, ώστε να μπει το νερό στο «πράσινο» αυλάκι. Παρόλα αυτά, όλα τα φώτα και τα βλέμματα έπεσαν και θα πέσουν καθ΄όλη τη διάρκεια της εβδομάδας στον Μάικ Μπατίστ. Το διάστρεμμα που υπέστη ο «μπουλντόζας» στην τελευταία περίοδο της αναμέτρησης, ήρθε να δέσει ένα «κακόγευστο» γλυκό τραυματισμών. Μετά τους Ίαν Βουγιούκα (Τετάρτη στο Καζάν), Στράτο Περπέρογλου (Πέμπτη), ήρθε και η «σφαλιάρα» από τον Μιχαλάκη (Σάββατο), για ν’ αναγκάσει τους «πράσινους» να πάρουν έναν αγιασμό στο ΟΑΚΑ και να πορευτούν με αυτόν μέχρι το τελικό του Σαββάτου, στο Ελληνικό.\nΤα επόμενα 24ωρα επίσης θα είναι ιδιαιτέρως κρίσιμα και για τους Βουγιούκα, Περπέρογλου. Ο πρώτος αισθανότανε λίγο καλύτερα το πόδι του (διάστρεμμα) και η αναμέτρηση με το Μαρούσι (Τετάρτη), ίσως αποτελέσει κομβική ημέρα. Ο «Πέρπε» πονάει ακόμη (θλάση στο δικέφαλο) και βρίσκεται στο όριο. Μέσα σε όλα πρέπει να γίνει κατανοητό πως ο Ζοτς δεν πρόκειται να χρησιμοποιήσει κάποιον παίκτη που δεν θα έχει μπει για προπόνηση, μέχρι και το Σάββατο. Επίσης, μεγάλο πονοκέφαλο προκαλούν και οι επόμενες προπονήσεις. Μέσα από αυτές ήθελε να δουλέψει καλά την ομάδα ο Ομπράντοβιτς, μέσα σε αυτές θα δει τρία βασικά του όπλα να παρακολουθούν τους συμπαίκτες τους. ΠροΤΙΜΟΥΜΕ τους Έλληνες επιχειρηματίες που μας προΤΙΜΟΥΝ


Μπόγρης: ''Σας γράφω τη συνταγή της πορτοκαλόπιτας'' - ebasket.gr\nΚεντρική Basket League Προμηθέας Πατρών Μπόγρης: ”Σας γράφω τη συνταγή της πορτοκαλόπιτας”\nΜπόγρης: ”Σας γράφω τη συνταγή της πορτοκαλόπιτας”\nΔημοσίευση στις 16:32 04/10/2019\nΟ Γιώργος Μπόγρης δημοσίευσε ένα φοβερό κείμενο στο blog του στην σελίδα του ΕΣΑΚΕ, μιλώντας για την Πάτρα και τους ανθρώπους της, ενώ δεν ξέχασε να δώσει μια συνταγή για πορτοκαλόπιτα, με δόση χιούμορ πάντα.\nΑναλυτικά όσα έγραψε ο Μπόγρης στο blog του στον ΕΣΑΚΕ:\nΗ ομορφιά σε έναν τόπο είναι οι άνθρωποι\nΗ ΚΥΡΙΑ Αγγελική λοιπον ήταν ο πρώτος άνθρωπος που γνώρισα στην Πάτρα κατά τη διάρκεια της πρώτης μου επίσκεψης για αναζήτησή σπιτιού αρχές Αυγούστου. Ένας άνθρωπος θετικός, με χαμόγελο, διακριτικός, με στυλ, αρχοντιά και ποιότητα!!! Όπως καταλάβατε δεν χρειάστηκε δεύτερη σκέψη για το πού θα μείνω!!!\nΑφού έρχομαι μόνιμα λοιπον τέλη Αυγούστου μετά την προετοιμασία μας στο Πήλιο, πάρα πολύ κουρασμένος, που το μόνο που ονειρεύομαι είναι ένα μπάνιο και ο καναπές μου, η κυρία Αγγελική με πετυχαίνει στην πόρτα.\n– “Γιωργακη καλώς ήρθες” ήταν η ατάκα της,\n– “Έκανα πορτοκαλόπιτα μου λέει και πάει εξαιρετικά με μια μπάλα παγωτό βανίλια”.\n4. Μεταφέρουμε το μείγμα με τα φύλλα στο ταψί και το στρώνουμε να απλωθεί καλά. Ψήνουμε στον προθερμασμένο φούρνο για 1 ώρα. Αν πάει να μας αρπάξει, σκεπάζουμε με αλουμινόχαρτο. Για να βεβαιωθούμε ότι η πίτα μας είναι έτοιμη, ελέγχουμε αν ξεκολλάει από τα τοιχώματα του ταψιού. Με ένα κουτάλι στρώνουμε στην επιφάνεια της πίτας τις φέτες πορτοκαλιού. Περιχύνουμε με σιρόπι σιγά-σιγά. Την σκεπάζουμε με αλουμινόχαρτο για λίγη ώρα, μέχρι να ρουφήξει το σιρόπι.\nΠροηγούμενο Σπανούλης:”Στόχος όλων των ερυθρόλευκων είναι μόνο η κορυφή”\nΕπόμενο Στην Μπουντούτσνοστ ο περσινός πρώτος ριμπάουντερ της ABA league!


Σάββατο, 18 Αυγούστου 2018 21:32\nΗ 52χρονη καλοβαλμένη κυρία, που έφτασε στην Ήπειρο απ’ την Αθήνα και επέστρεφε στην πρωτεύουσα, δεν ήρθε για διακοπές. Ήρθε για συγκεκριμένη αποστολή, αλλά λογάριαζε, χωρίς τους άνδρες της Ασφάλειας Άρτας, οι οποίοι αξιοποίησαν κατά τον καλύτερο τρόπο, τις πληροφορίες που είχαν.\nΗ 52χρονη, μετέφερε στο πολυτελές αυτοκίνητό της, πάνω από 102 κιλά ακατέργαστης κάνναβης εντοπίστηκαν και κατασχέθηκαν στην περιοχή του Κομποτίου Άρτας. Η κυρία συνελήφθη και σε βάρος της σχηματίστηκε δικογραφία, για παραβάσεις του νόμου περί ναρκωτικών.\nΠερισσότερα σε αυτή την κατηγορία: « Ελεύθεροι οι δύο Έλληνες στρατιωτικοί που κρατούνται στην Τουρκία\tΚυκλοφορεί αύριο «Η ΓΝΩΜΗ» »\nΒρίσκεστε εδώ: ΑρχικήΕΙΔΗΣΕΙΣΠάνω από 102 κιλά ακατέργαστης κάνναβης εντοπίστηκαν και κατασχέθηκαν μέσα σε Ι.Χ.Ε. αυτοκίνητο στην περιοχή του Κομποτίου Άρτας Επιστροφή στην αρχή


Τραγικός θάνατος 12χρονου από ηλεκτροπληξία | Infokids.gr\nΑρχική > Νέα > Τραγικός θάνατος 12χρονου από ηλεκτροπληξία καθώς πετούσε… χαρταετό!\nΤραγωδία στο Αγρίνιο: Ανήλικος τραυματίστηκε θανάσιμα\nΤην απόλυτη τραγωδία βιώνει οικογένεια στη Βραζιλία, καθώς πριν από μερικές ημέρες ο πατέρας βρήκε τον 12χρονο γιο του Adrian Chaves Lamin νεκρό από ηλεκτροπληξία, ενώ λίγο νωρίτερα πετούσε τον χαρταετό του σε φάρμα.\nΤο παιδί πέθανε, όταν ο χαρταετός του, ο σκελετός του οποίου ήταν φτιαγμένος από μεταλλικό καλώδιο, σφήνωσε σε καλώδια υψηλής τάσης, με αποτέλεσμα το παιδί που κρατούσε την άκρη του σχοινιού με το οποίο πετούσε να χτυπηθεί από το ρεύμα.\nΤα πάντα αποκαλύφθηκαν, όταν τα αδέλφια του άρχισαν να ψάχνουν τον 12χρονο Adrian Chaves Lamin, ο οποίος δεν είχε γυρίσει εγκαίρως στο σπίτι. Λίγο αργότερα άρχισε να τον ψάχνει και ο πατέρας του, ο οποίος τελικά εντόπισε το άψυχο κορμί του σε κοντινή φάρμα. Το σώμα του παιδιού ήταν καμένο και είχε τραύματα σε χέρια και πόδια. Οι διασώστες που έφτασαν τάχιστα στην περιοχή δεν κατάφεραν να τον επαναφέρουν.\nΕκ των υστέρων διαπιστώθηκε, ότι το δυστύχημα που συνέβη εκείνο το πρωί προκάλεσε την ίδια ώρα και διακοπή ρεύματος στην περιοχή. Έτσι, επιβεβαιώθηκε και η ώρα θανάτου του παιδιού.\nΒραζιλία θάνατος παιδιού παιδί και ηλεκτροπληξία Πέταγμα Χαρταετού\nΤρίτη, 7 Σεπτεμβρίου, 2021 στην κατηγορία Featured, Νέα


Μια θλίψη ωκεανού, Μαρία Χρονιάρη | marilenaspotofart\nThis entry was posted on 6 Σεπτεμβρίου 2014, in ποιήματα and tagged ποιήματα. Bookmark the permalink.\t34 Σχόλια\n← Nude: ενημέρωση για την πρό(σ)κληση\nΓια το bazaar της Κοζάνης →\n34 thoughts on “Μια θλίψη ωκεανού, Μαρία Χρονιάρη”\n6 Σεπτεμβρίου 2014 στο 12:30\nΠολύ δυνατό. Τόσο λίγοι στίχοι, μα τόσο έντονοι!!!!\nΚαταπληκτική και η φώτο!\n8 Σεπτεμβρίου 2014 στο 13:02\nΚι εγώ το ίδιο ένιωσα όταν το διάβασα Νίκη μου!!\nΚαλημέρα και καλή σου βδομάδα!!\n6 Σεπτεμβρίου 2014 στο 14:53\nΜαριλένα μου γλυκιά, σε ευχαριστώ για την αναδημοσίευση. Τόσο πολύ έντονα που σου «μίλησε», που ειλικρινά δεν ξέρω τι να πω, παρά μόνο ευχαριστώ.\n8 Σεπτεμβρίου 2014 στο 12:58\nΚαλή βδομάδα να χεις Μαρία μου!! Εμείς σε ευχαριστούμε για τις καταθέσεις σου!!\nΣε φιλώ γλυκά και με το καλό να το χεις και στα χέρια σου το βιβλίο!! Να σαι καλά!! ❤\n6 Σεπτεμβρίου 2014 στο 16:37\nΤι καλά που μας γνώρισες με την Μαρία! Τι υπέροχο, ευσύνοπτο, αλλά απόλυτα περιεκτικό το ποίημά της! Πόσο μ’ αρέσει αυτό το αλισβερίσι, σαν διαρκή έκθεση βιβλίου και ιδεών!\nΜε το καλό να κυκλοφορήσει το βιβλίο της… που είναι ήδη μέσα στην καρδιά μου!\n8 Σεπτεμβρίου 2014 στο 12:55\nΜαράκι μου πάντα με την γλυκειά σου την κουβέντα!! Να σαι καλά και σας ευχαριστώ πολύ για την θερμή σας υποδοχή στο ποίημα της Μαρίας!!\nΜε το καλό να το εκδόσει, να μας ταξιδέψει!\nΦιλάκια κανελλάκι μου και καλή σου βδομάδα!!\n6 Σεπτεμβρίου 2014 στο 16:56\nΕξαίρετο Μαριλένα. Καλό σου Σάββατο\nΝα σαι καλά Γιάννη!! Καλή βδομάδα εύχομαι!!\n6 Σεπτεμβρίου 2014 στο 20:41\nΚαλησπερα Μαριλένα μου!!Καταπληκτικοί στίχοι!!\nΠολύ δυνατό τό νόημά τους!!Καλό Σ/Κ!!Καλά νά περάσης κουκλίτσα μου!!\nΚαλημερούδια Δημητρούλα!! Αν εξαιρέσεις που τα κατάφερα κι αρρώστησα εδώ και μέρες, ηθικόν ακμαιότατον!\nΣε ευχαριστώ πολύ κι εσένα που αγκάλιασες το ποίημα της Μαρίας!!\n7 Σεπτεμβρίου 2014 στο 09:21\nΚΑΛΗΜΕΡΑ ΜΑΡΙΛΕΝΑ! ΕΞΑΙΡΕΤΙΚΟ ΚΑΙ ΠΡΑΓΜΑΤΙΚΑ ΔΥΝΑΤΟ!\n8 Σεπτεμβρίου 2014 στο 12:50\nΣυμφωνούμε απόλυτα Τέτα!! Την καλημέρα μου και καλή βδομάδα!!\n7 Σεπτεμβρίου 2014 στο 12:49\nΜου άρεσε πολύ, γι΄αυτό πάω να γνωρίσω τη Μαρία καλύτερα!\nΚαλοτάξιδο να είναι το νέο της βιβλίο!\n8 Σεπτεμβρίου 2014 στο 12:49\nΝα σαι καλά Μαρία μου!! Κι εγώ της το εύχομαι ολόψυχα!!\nΚαλή σου βδομάδα!! Φιλάκια πολλά!!\n7 Σεπτεμβρίου 2014 στο 13:05\nΟ απλός λιτός μα τόσο μεστός λόγος που λατρεύω στην ποίηση!\nΦιλάκια Μαρλέν μου ♥\n8 Σεπτεμβρίου 2014 στο 12:48\nΕίμαι σίγουρη την έχετε κατασυγκινήσει την Μαρία!!\nΝα σαι καλά Αριστάκι μου για τα ζεστά σου λόγια!!\nΚαλή βδομάδα να χεις!! Μάκια!! 🙂\n7 Σεπτεμβρίου 2014 στο 14:17\nΤα σχόλια όλων σας είναι απίστευτα συγκινητικά για μένα που το μόνο που κάνω είναι να αναπαράγω τον εαυτό μου στα γραπτά μου και να τον εκθέτω – με ή χωρίς εισαγωγικά η λέξη – στις ψυχές κι όχι στα βλέμματα των αναγνωστών.\nΓιατί πάντα το μάτι κάτι θα χάσει, κάτι θα του ξεφύγει, η ψυχή όμως ποτέ δεν προσπερνά.Το βιβλίο ακόμη δεν έχει εκδοθεί, ελπίζω σύντομα να το έχω στα χέρια μου μιας και βρισκομαι στο στάδιο της έκδοσης.\nΝα είστε όλοι καλά, σας ευχαριστώ.\n7 Σεπτεμβρίου 2014 στο 14:48\nΜαράκι μου η αλήθεια σου αντανακλά τις λέξεις σου. Αυτό αγάπησαν οι φίλοι , όπως κι εγώ!! Οσο καθρεφτίζεται η ψυχή στις λέξεις μην φοβάσαι τίποτα!! 🙂\n7 Σεπτεμβρίου 2014 στο 15:20\nΘα μπορούσα να διαβάζω ξανά και ξανά τους δυο πρώτους στίχους της…\nΜαριλένα, για άλλη μια φορά βρήκες τρόπο να με κάνεις να σταθώ και να χαθώ στις σκέψεις μου!\n8 Σεπτεμβρίου 2014 στο 12:47\nΑλεξάνδρα μου το ποίημα της Μαρίας το κατάφερε!! Εγώ απλά αναδημοσίευσα!!\nΔεν γινόταν όμως να μην το κάνω!! Είναι υπέροχο αφού!!\nΚαλή βδομάδα να χεις γλυκό μου κορίτσι!! Φιλάκια!\n7 Σεπτεμβρίου 2014 στο 17:56\n8 Σεπτεμβρίου 2014 στο 12:45\nΝα σαι καλά κοπέλα μου!! Καλή σου βδομάδα!\n7 Σεπτεμβρίου 2014 στο 19:32\nΛιτό περιεκτικό και ασφαλώς αληθινό!\nΚαλημέρα Αριάδνη μου!! Κι εγώ έτσι ένιωσα με το ποίημα της Μαρίας!! Την αλήθεια της!!\n7 Σεπτεμβρίου 2014 στο 21:44\nΜαριλενα μου γλυκιά και ευαίσθητη, τις ευχές μου για ένα όμορφο και γλυκό φθινόπωρο όπως εσύ το θέλεις.\n8 Σεπτεμβρίου 2014 στο 12:44\nΚαλό μας μήνα Κατερίνα μου, ρομαντική ψυχή!! Φιλάκια πολλά!!\n7 Σεπτεμβρίου 2014 στο 23:31\nΌμορφο και θλιμμένο…\nΠρέπει όμως να ξαναπεράσεις από το γαλαξία μου να πάρεις κέρασμα, ευχαριστήρια καρτούλα. Όλοι πήρανε πρέπει να πάρεις κι εσύ για τις ωραίες σου ευχές!\n8 Σεπτεμβρίου 2014 στο 12:43\nΚαλημέρα Χριστίνα μου!! Σε ευχαριστώ πάρα πολύ και μόνο που με σκέφτηκες!! 🙂\nΕρχομαι να πάρω την καρτούλα μου!!\n8 Σεπτεμβρίου 2014 στο 00:02\nΤοσο δυνατα συναισθηματα σε τοσο λιγες γραμμες….\n8 Σεπτεμβρίου 2014 στο 12:41\nΚαλό μήνα να χεις Μαρία μου!! Ετσι είναι όπως τα γράφεις!!\n8 Σεπτεμβρίου 2014 στο 09:57\nΜαριλένα μου καλημέρα και καλό Φθινόπωρο!\nΠολύ δυνατό και πολύ έντονο μπράβο σου!\n8 Σεπτεμβρίου 2014 στο 12:40\nΚαλό μήνα να χεις Ελενά μου!! Καλώς μας ήρθες!! Κι εμενα μου άρεσε πολύ το ποίημα της Μαρίας!!\nΣε φιλώ κοπέλα μου και καλή σου βδομάδα!!\n8 Σεπτεμβρίου 2014 στο 10:46\nΝομιζω πως θελω να γραψω κι εγω για το γυμνο αλλα δε ξερω αν θα τα καταφερω!\nΘα προσπαθησω ομως!\n8 Σεπτεμβρίου 2014 στο 12:39\nΚαλή σου μέρα Κική μου! Γράψε όποτε θες εσύ!! Μην μου αγχώνεσαι καθόλου!! Ναι;;


Γ΄Εθνική: Ένωση Ιλίου - ΕΑ Πατρών 76-61 (pics)\nΚυριακή, 04 Μάρτιος 2018 20:00\nΜια ακόμη νίκη σημείωσαν οι Άνδρες του συλλόγου μας, καθώς επικράτησαν εντός έδρας με 76-61 της ΕΑ Πατρών για την 18η αγωνιστική του 1ου ομίλου της Γ΄Εθνικής και σε συνδυασμό με την ήττα του Γλαύκου στην Ακράτα έμειναν μόνοι στην δεύτερη θέση της βαθμολογίας σε απόσταση αναπνοής από τον Οίακα Ναυπλίου.\nΗ ομάδα ξεκίνησε από την αρχή της αναμέτρησης καλά και πιέζοντας πολύ περισσότερο στην άμυνα της στο δεύτερο δεκάλεπτο έκλεισε το ημίχρονο μπροστά με 47-33. Στο τρίτο δεκάλεπτο η άμυνα τα πήγε εξαιρετικά, η επίθεση βρήκε τις λύσεις και η νίκη κλείδωσε με την ομάδα μας να προηγείται με +18 (63-45). Στο τέταρτο δεκάλεπτο η διαφορά διατηρήθηκε και η Ένωση έφτασε άνετα στη νίκη με 76-61.\nΠρώτος σκόρερ για την ομάδα μας ο Δημήτρης Βαρσαμούλης με 16 πόντους, ενώ τον ακολούθησαν άλλοι τρεις αθλητές μας με διψήφιο αριθμό, ο Χρήστος Σκαλωμένος με 14 πόντους, ο Κώστας Μανταλβάνος με 12 πόντους και ο Αλέξανδρος Μαγιντόμπε με 11 πόντους.\nΕπόμενη αναμέτρηση για την ομάδα μας εκτός έδρας με τη Νέα Ιωνία την Κυριακή (11/3, 17:00).\nΤα δεκάλεπτα: 25-21, 47-33, 63-45, 76-61\nΕπόμενη αγωνιστική (19η,11/3):\nΟίακας Ναυπλίου – Μελίσσια\nΠερισσότερα σε αυτή την κατηγορία: « Γ΄Εθνική: Ένωση Ιλίου - ΕΑ Πατρών (4/3, 17:00 livescore) Γ΄Εθνική: Νέα Ιωνία - Ένωση Ιλίου (11/3, 17:00) »


Στο πλαίσιο της CES 2013 και του event των Showstoppers που συνοδεύει πάντα εκθέσεις του είδους, το "παρών" έδωσε και το CST-01 E Ink, που οι κατασκευαστές του ισχυρίζονται ότι είναι το... λεπτότερο ρολόι στον κόσμο.\nΗ οθόνη του έχει πάχος μόλις 0,5 χιλιοστά και χρησιμοποιεί E Ink, ενώ, ενσωματώνοντας το ρολόι στο ειδικό case από ανοξείδωτο ατσάλι, το συνολικό του πάχος φτάνει μόλις τα 0,8 χιλιοστά και το βάρος του τα μόλις 12 γραμμάρια.\nΔιαθέτει Seiko Epson Microcontroller και επαναφορτιζόμενη μπαταρία που διαρκεί για 15 χρόνια, επιτρέποντάς σας να τη φορτίσετε απροβλημάτιστα έως 100.000 φορές.\nΟι κατασκευαστές του έχουν, ήδη, ζητήσει γι' αυτό χρηματοδότηση στο διάσημο crowd-funding site Kickstarter, όπως μπορείτε να δείτε σ' αυτό το link.\nΓια την τιμή του δε γνωρίζουμε ακόμη λεπτομέρειες, οι πληροφορίες, όμως, το θέλουν να κοστίζει περισσότερα από 170 δολάρια, όταν κυκλοφορήσει τον προσεχή Σεπτέμβρη. Η σχεδίασή του, σε κάθε περίπτωση, έχει το ενδιαφέρον της...


Η συγκλονιστική ιστορία του Charlie! Έχουν 1 μήνα να σώσουν το άρρωστο μωράκι τους - δορυφόρος\nΑρχική / Κόσμος / Νέα / Η συγκλονιστική ιστορία του Charlie! Έχουν 1 μήνα να σώσουν το άρρωστο μωράκι τους\nΗ συγκλονιστική ιστορία του Charlie! Έχουν 1 μήνα να σώσουν το άρρωστο μωράκι τους\nΠαρασκευή, Μαρτίου 10, 2017 Κόσμος , Νέα\nΣε μια από τις πιο θλιβερές υποθέσεις, οι δικαστές έδωσαν στους γονείς του μικρού Charlie ένα μήνα για να αποδείξουν πως το άρρωστο μωράκι τους μπορεί να κρατηθεί στη ζωή ενάντια στις επιθυμίες των γιατρών.\nΟι γονείς του 7 μηνών Charlie Chris Gard και Connie Yates δίνουν μάχη ενάντια στον χρόνο για να σώσουν το αγοράκι τους που πάσχει από μια σπάνια πάθηση και πιστεύεται ότι αποτελεί τη 16η περίπτωση με τη γενετική αυτή πάθηση.\nΟι γιατροί υποστηρίζουν πως θα πρέπει να τραβηχτεί η πρίζα των μηχανημάτων και να αφήσουν το μωράκι να πεθάνει με αξιοπρέπεια, με Ανώτατο Δικαστήριο να δίνει στους γονείς ένα μήνα να αποδείξουν ότι πρέπει να κρατηθεί στη ζωή ενάντια στις επιθυμίες των γιατρών.\nΟι γονείς ζήτησαν σήμερα στο Ανώτατο Δικαστήριο την άδεια να ξεκινήσουν μια πρωτοποριακή θεραπεία στις Ηνωμένες Πολιτείες Αμερικής αντί να αφήσουν το μωράκι τους να πεθάνει. Ο δικαστής επισήμανε πως είναι μια από τις πιο λυπηρές υποθέσεις που έχει έρθει ενώπιον του Δικαστηρίου και όρισε τελική δικάσιμο για τις 3 Απριλίου.\n"Οι γονείς πιστεύουν ότι υπάρχει μια πιθανότητα θεραπείας σε νοσοκομείο στις Ηνωμένες Πολιτείες Αμερικής και προσπαθούν να συγκεντρώσουν τα χρήματα", τόνισε ο δικαστής, σημειώνοντας πως οι Αμερικανοί γιατροί θα κληθούν να επιχειρήσουν να θεραπεύσουν τον μικρό Charlie. Οι γιατροί στο Great Ormond Street όμως ανέφεραν στο δικαστήριο πως κάθε μέρα που περνά και παραμένει ο μικρός Charlie ζωντανός δεν είναι προς συμφέρον του. Υποστήριξαν πως θα πρέπει να αποσυνδεθεί από τα μηχανήματα ώστε να πεθάνει με αξιοπρέπεια μέχρι το Πάσχα.\nΗ δικηγόρος της οικογένειας απάντησε λέγοντας πως οι γονείς πιστεύουν ότι είναι σε πολύ καλύτερη κατάσταση από ό,τι το νοσοκομείο. "Θέλω μόνο να ξεκινήσω λέγοντας πόσο σας συμπονώ", τόνισε ο δικαστής, υποστηρίζοντας πως όσα περνάνε είναι φοβερά και πως θα ασχοληθεί με την υπόθεσή τους το συντομότερο δυνατό.\nΟι γονείς του μικρού Charlie προσπαθούν απεγνωσμένα να συγκεντρώσουν 1,2 εκατομμύρια λίρες για να σώσουν τη ζωή του μικρού γιου τους, με τα χρήματα που έχουν συγκεντρωθεί μέχρι στιγμής να αγγίζουν τις 107.000 λίρες. "Αγαπάμε το παιδί μας με όλη μας την ύπαρξη και θέλουμε αυτό που είναι καλύτερο για αυτόν. Είναι σαν να έχει καταδικαστεί ο Charlie σε θάνατο", σημείωσε η 31χρονη μητέρα του Connie Yates.\nΟ 7 μηνών Charlie έχει μια σπάνια κληρονομική ασθένεια γνωστή ως MDDS και νοσηλεύεται στη μονάδα εντατικής θεραπείας του Great Ormond Street Hospital στο Λονδίνο, με τους γιατρούς να υποστηρίζουν πως θα πρέπει να βγει από τα μηχανήματα υποστήριξης ζωής και να πεθάνει με αξιοπρέπεια.\nΗ συγκλονιστική ιστορία του Charlie! Έχουν 1 μήνα να σώσουν το άρρωστο μωράκι τους Reviewed by Γεώργιος Τσε on Παρασκευή, Μαρτίου 10, 2017 Rating: 5


DailyPharmaNews.gr Παγκόσμια Ημέρα Εθελοντή Αιμοδότη: «Τι μπορείς να κάνεις; Δώσε αίμα. Δώσε τώρα. Δίνε συχνά».\nΣτην εξάλειψη κάθε προκατάληψης, φόβου και άγνοιας σχετικά με την εθελοντική αιμοδοσία και στην αναγνώριση του ανώνυμου εθελοντή αιμοδότη, που αθόρυβα και ανιδιοτελώς προσφέρει το αίμα του σε ανθρώπους που το έχουν ανάγκη, στοχεύει η Παγκόσμια Ημέρα Εθελοντή Αιμοδότη, που εορτάζεται σήμερα και την διοργάνωσή της έχει αναλάβει η Ελλάδα. «Τι μπορείς να κάνεις; Δώσε αίμα. Δώσε τώρα. Δίνε συχνά». Αυτό έχει θέσει, φέτος ως κεντρικό μήνυμα, ο Παγκόσμιος Οργανισμός Υγείας (ΠΟΥ), στοχεύοντας στην ανάπτυξη δράσεων προς την κατεύθυνση της αύξησης της συχνότητας της εθελοντικής αιμοδοσίας. Αλτρουισμός, γνώση για την αιμοδοσία, ικανοποίηση, αυτό είναι το τρίπτυχο κινήτρων σύμφωνα με τους ειδικούς για την προσέλκυση αιμοδοτών. Έρευνες έχουν δείξει ότι ενώ το 75% του πληθυσμού μπορεί κάποια στιγμή της ζωής του να χρειαστεί μετάγγιση αίματος μόνο ένα μικρό ποσοστό περίπου 1,5% είναι αιμοδότες και όμως «με μία μόνο αιμοδοσία μπορείς να σώσεις τρείς ζωές», αναφέρει το Εθνικό Κέντρο Αιμοδοσίας. Κάθε χρόνο σε όλες τις υπηρεσίες αιμοδοσίας της χώρας συλλέγονται περίπου 600.000 μονάδες αίματος. Το Εθνικό Κέντρο Αιμοδοσίας στο πλαίσιο της ανάληψης της παγκόσμιας εμβέλειας διοργάνωσης, του εορτασμού της Παγκόσμιας Ημέρας Εθελοντή Αιμοδότη διοργάνωσε ανοιχτή καμπάνια με ποικίλες δράσεις σε όλη την Ελλάδα, η οποία ξεκίνησε την 1η Μάρτη και κορυφώνετε σήμερα με την κεντρική εκδήλωση τιμής στον ανώνυμο εθελοντή αιμοδότη στο Ζάππειο Μέγαρο, με την συμμετοχή αντιπροσωπειών του Παγκόσμιου Οργανισμού Υγείας και εκπροσώπων από τα κέντρα αίματος της Ευρώπης, της Ασίας και της Αφρικής και την τελετή παράδοσης της Σημαίας της Παγκόσμιας Ημέρας Εθελοντή Αιμοδότη στους εκπροσώπους της Ρουάντα, που αναλαμβάνει τη διοργάνωση του 2019.- Ποιος μπορεί να δώσει αίμα;Μπορεί κάποιος να προσφέρει αίμα εάν είναι μεταξύ 18 και 65 ετών, ζυγίζει πάνω από 50kg, είναι υγιής και έχει ασφαλή τρόπο ζωής. Ο μέσος ενήλικας διαθέτει μεταξύ τεσσάρων και πέντε λίτρων αίματος (σχεδόν δέκα μονάδες). Μία μονάδα αίματος (μία απλή αιμοδοσία) είναι περίπου 450 ml, ποσότητα η οποία δεν γίνεται αισθητή αφού αναπληρώνεται γρήγορα από τον οργανισμό του υγιούς αιμοδότη. - Πόσο συχνά μπορώ να δίνω αίμα;Το μεσοδιάστημα μεταξύ δύο αιμοδοσίων πρέπει να είναι τρείς μήνες, που σημαίνει ότι μπορείς να δίνεις αίμα τέσσερεις φορές τον χρόνο. Οι γυναίκες μπορούν να δίνουν αίμα τρείς φορές τον χρόνο. - Που μπορώ να προσφέρω αίμα;Αίμα μπορείς να προσφέρεις σε οποιοδήποτε νοσοκομείο του Ε.Σ.Υ διαθέτει αιμοδοσία.


17-11-73 - Σελίδα 3 - Τα πάντα για το ψάρεμα, τον ψαρά και το σκάφος - Ψάρεμα - Συζητήσεις - Σκάφος - Ψαροντούφεκο - Results from #20\n18/11/2005 15:07 #21 από abu\nΑπαντήθηκε από abu στο θέμα 17-11-73\nΚυριε Φενερλη συγχαρητηρια..........Κωστα σε σενα τα εδωσα νωριτερα.\n19/11/2005 21:23 #22 από maoukas\nΑπαντήθηκε από maoukas στο θέμα 17-11-73\nοι ηρωες που τους ελεγαν αλητες...........\nΑναφερεται σε αλλους ηρωες αλλα συχνα πυκνα η ιστορια επαναλαμβανεται και βλεπουμε τις περισσοτερες φορες ηρωες ναναι οι....αλητες\n21/11/2005 18:33 #23 από gar\nΑπαντήθηκε από gar στο θέμα 17-11-73\nΝα σχολιάσω μονο ότι όσο στην Ιστορία (κάθε περιόδου) θα συνεχίζει να επικρατεί η συναισθηματική, βιωματική χροιά των γεγονότων, τόσο η εποχή αυτή θα παραμένει ουσιαστικά αδιερεύνητη, αφήνοντας αναπάντητα τα μεγάλα ερωτήματα που ίσως μόνο η νηφάλια ματιά του ιστορικού μπορεί να απαντήσει (στην περίπτωση μας π.χ. η Προδοσία της Κύπρου κλπ.) και είναι αυτα που χρόνια πολλά μετά, απο την όποια συγκεκριμένη εποχή, μπορούν έστω και λιγο να μας διαφωτίσουν για το πραγματικά σημαντικό: τι έγινε , γιατί έγινε , τι συνέπειες είχε ...κλπ.\n17/11/2012 08:26 #24 από COSTASANDROS\nΑπαντήθηκε από COSTASANDROS στο θέμα 17-11-73\nΟι ακόλουθοι χρήστες είπαν "Σε Ευχαριστώ": ΘΑΝΟΣ, Δημητρης Τσιμερης\n18/11/2012 09:38 #25 από Αntonis\nΑπαντήθηκε από Αntonis στο θέμα 17-11-73\nΜιας και είδα το θέμα να σας γράψω την εμπειρία μου από τις μέρες κείνες\nΑθήνα. 16-17 Νοέμβρη 1973\nΣτις 16 του Νοέμβρη του 1973 ήταν μέρα Παρασκευή όπως ήταν και χτες.\nΟι φοιτητές είχαν ήδη καταλάβει το χώρο του πολυτεχνείου αρκετές μέρες πριν, ο ραδιοφωνικός τους σταθμός λειτουργούσε καλώντας τον κόσμο να ξεσηκωθεί Το Σαββατοκύριακο που θα ερχόταν οι κινητοποιήσεις προβλέπονταν μαζικότερες όπως σχεδίαζαν διάφορες εργασιακές και μη, ομάδες, απλοί πολίτες που θα κατέβαιναν στο Πολυτεχνείο για συμπαράσταση. Το απόγευμα της Παρασκευής μέρα που τα μαγαζιά ήταν ανοικτά, η κίνηση στους γύρω δρόμους από την Ομόνοια και το Σύνταγμα λιγόστευε, και η ροή της οδηγούσε στο Πολυτεχνείο.\nΣτις 7 το βράδι στην Πατησίων, από το ύψος του Μινιόν, ή αν δεν το θυμάστε, περίπου από το ύψος της διασταύρωσης της Βερανζέρου και μετά, ήταν αδύνατο να προχωρήσεις από το πολύ κόσμο που είχε μαζευτεί. Συνεχώς προστίθεντο κι άλλοι μεμονωμένοι πολίτες, με τα παιδιά τους, την παρέα τους τα ψώνια τους που πριν λίγο είχαν κάνει. Ήταν μια βραδιά ξάστερη και ζεστή.\nΤο υπόλοιπο κενό της Πατησίων μέχρι την Πανεπιστημίου συμπληρωνόταν σιγά-σιγά. Κάποια στιγμή προχώρησα για μια μικρή βόλτα προς την Σταδίου με σκοπό να ξαναγυρίσω.\nΜονόδρομος όπως είναι η Σταδίου πάντα, είχε αδειάσει σχεδόν από οχήματα.\nΉταν πριν της εννέα η ώρα. Ήμουν στο ύψος της Κλαυθμώνος όταν με ταχύτητα και με δυνατό θόρυβο, είδα μπροστά μου το πρώτο τεθωρακισμένο να κατεβαίνει από το Σύνταγμα αντίθετα στο ρέμα και πίσω του άλλα 4-5 όμοια να προχωρούν προς την Ομόνοια.\nΠέρασα στην Πανεπιστημίου. Η περιοχή κοντά στο Ρεξ μύριζε δακρυγόνα. Από κει μέχρι την Ομόνοια ο κόσμος έτρεχε να προστατευτεί. Πυροβολισμοί από την εκτόξευση των δακρυγόνων ακούγονταν και τα μάτια άρχησαν να τσούζουν. Έκανα κύκλο αποφεύγοντας την περιοχή πηγαίνοντας προς την Ακαδημία, Εξάρχεια, στενά και περιοχές άγνωστες. Πέρασα μακριά πίσω από το Πολυτεχνείο και το Μουσείο, έφτασα στη Λ. Αλεξάνδρας όπου επικρατούσε ερημιά. . Στο βάθος προς το μέρος του Πολυτεχνείου υπήρχε μια θολούρα από καπνούς και ο κόσμος είχε διαλύσει.\nΣτα πεζοδρόμια και στη πλατεία της Λ. Αλεξάνδρας οι πολίτες ήταν ελάχιστοι.\nΑπό την μεριά των Πατησίων πλησίαζε μια ομάδα από 80-100 άτομα μαθητές γυμνασίου (των τότε γυμνασίων). Εκείνη τη στιγμή ήμουν μόνο εγώ στο πεζοδρόμιο. Φώναζαν συνθήματα εναντίον της χούντας και καλούσαν το λαό για αντίσταση.\nΑυτή την ώρα κανείς δεν γνώριζε ότι κάποια απ΄ αυτά τα παιδιά μετά από μερικές ώρες δεν θα ζούσαν ή θα ήταν στα νοσοκομεία…\nΠίσω γύρω στα 60 μέτρα ακολουθούσε κι άλλη ομάδα μαθητών. Μου έκανε εντύπωση ότι όλοι είχαν σχηματίσει ένα συμπαγές τετράγωνο, ήταν συντεταγμένοι κολλητά ο ένας δίπλα στον άλλο σαν ένα σώμα. Πέρασα ανάμεσα από τις δυο ομάδες στο απέναντι ερημικό κι αυτό πεζοδρόμιο. Περίμενα μέχρι να περάσουν τα παιδιά και μετά χώθηκα … στα στενά προς την Αχαρνών και βγήκα στην Αγ. Κων/νου για το λεωφορείο. Παρόλο που δεν είχε πάει ακόμη 10 η ώρα ήταν το τελευταίο λόγω της κατάστασης, και τα ταξί είχαν εξαφανιστεί. Οι επιβάτες ήμασταν σαν σαρδέλες και όλων μας τα μάτια έτσουζαν δακρυσμένα…\nΗ επόμενη μέρα 17 Νοέμβρη ήταν μέρα Σάββατο όπως σήμερα. Στις 10 το πρωί μπαίνω Ομόνοια από την Πειραιώς. Αμέσως μπροστά μου είδα ένα τανκ και στις άλλες γωνιές της πλατείας άλλα τέσσερα. Το πλησίασα στα 20 μέτρα , πάνω του δεν υπήρχε κανείς. Σε όλη την πλατεία δε μέτρησα πάνω από δέκα άτομα κι ούτε είδα ένστολους.\nΠροχώρησα στην ερημική τώρα Πατησίων. Στην πρώτη γωνία του πολυτεχνείου κάποιος με πολιτικά έβριζε κι έδιωχνε όσους ήθελαν να πλησιάσουν προς το μέρος της εισόδου, φωνάζοντας «Φύγετε απ΄ εδώ αλήτες». Οι λεπτομέρειες των γεγονότων δεν ήταν όλες γνωστές ακόμη.\nΓύρισα Ομόνοια κι ανέβηκα στο καφέ ενός ξενοδοχείου πολύ γνωστό στέκι της εποχής, δεν θυμάμαι το όνομα του. Φάτσα με το Μ. Αλέξανδρο στην απέναντι πλευρά της πλατείας. Από το καφέ αυτό που βρίσκεται στον ημιόρωφο φαίνεται όλη η πλατεία. Δεν ξέρω αν υπάρχει ακόμη.\nΚάθισα στη δεύτερη σειρά των τραπεζιών μέσα από τη τζαμαρία. Μόλις κάθισα έσκυψα το κεφάλι και κοίταζα κάτω από το τραπέζι για κάτι που μου έπεσε. Την ίδια στιγμή πρόσεξα πως κάποιος ήταν όρθιος από πάνω μου. Ο σερβιτόρος, σκέφτηκα. Σήκωσα το κεφάλι μου παραγγέλνοντας. Δεν ήταν όμως ο σερβιτόρος. Ήταν ένας κουστουμάκιας που μόλις με είδε εξαφανίστηκε σαν να ήταν καπνός. Ούτε πρόλαβα να δω το πρόσωπο του. Η φάση αυτή όμως δεν ξέφυγε από το διπλανό μου στο άλλο τραπέζι. Όταν άκουσα να τον βρίζει χαμηλόφωνα κατάλαβα το ρόλο του….\nΜετά από δυο μέρες αναχώρησα για τις ήρεμες θάλασσες…


Αυχενική Δισκοπάθεια — Νευροχειρουργός Σωτήριος Πλάκας| χειρουργός όγκων εγκεφάλου | Αθήνα - Γλυφάδα - Μαρούσι | Γλοιώματα | Νευρίνωμα | Δισκοκήλη | Τρίτη Κοιλιοστομία\nΚρανιοτομία Με Ξύπνιο Ασθενή\nΗ αυχενική δισκοπάθεια (ή αυχενική εκφυλιστική νόσος ή αυχενική σπονδυλοαρθροπάθεια ή εκφυλιστική δισκική νόσος) θα μπορούσε να θεωρηθεί τεχνικά όχι ως ασθένεια, αλλά μάλλον ως η περιγραφή της εκφυλιστικής διαδικασίας των μεσοσπονδύλιων δίσκων που βρίσκονται στην αυχενική μοίρα της σπονδυλικής στήλης. Ουσιαστικά όλοι οι ενήλικες θα αναπτύξουν κάποια στιγμή στη ζωή τους, εκφύλιση σε κάποιον ή κάποιους αυχενικούς δίσκους.\nΜελέτες δείχνουν ότι η πλειοψηφία των ενηλίκων δεν παρουσιάζει συμπτώματα σχετιζόμενα με την εκφυλιστική δισκοπάθεια, παρόλο που ένα υψηλό ποσοστό αυτών των ενηλίκων εξακολουθεί να εμφανίζει σημάδια δισκικής εκφύλισης σε μαγνητική τομογραφία, σε κάποια μοίρα της σπονδυλικής στήλης.\nΜία μελέτη διαπίστωσε ότι περίπου οι μισοί άνθρωποι αρχίζουν να εμφανίζουν κάποια σημάδια εκφύλισης δίσκου σε μαγνητική τομογραφία, από τις αρχές της δεκαετίας των 20 χρόνων, ενώ σε μία άλλη διαπιστώθηκε ότι περίπου το 75% των ατόμων ηλικίας κάτω των 50 ετών έχουν κάποιο δίσκο εκφυλισμένο, ποσοστό που μετά τα 50 έτη φτάνει το 90% περίπου.\nΌταν η εκφυλιστική νόσος του μεσοσπονδυλίου δίσκου αναπτύσσεται στην αυχενική μοίρα της σπονδυλικής στήλης, μπορεί να εμφανιστεί σε οποιονδήποτε από τους δίσκους του αυχένα, αλλά είναι λίγο πιο πιθανό βιβλιογραφικά να συμβεί στο επίπεδο Α5/6.\nΣε περιπτώσεις όπου εκφυλιστική νόσος της αυχενικής μοίρας της σπονδυλικής στήλης προκαλεί πόνο, μπορεί να συμβεί με διάφορους τρόπους. Σε ορισμένες περιπτώσεις πόνο μπορεί να προκαλέσει ο ίδιος ο δίσκος . Οι άνθρωποι είναι πιο πιθανό να βιώσουν αυτόν τον τύπο δισκογενούς πόνου στην ηλικία των ’30, των ’40 ή των ’50 ετών.\nΌταν τα συμπτώματα από την ασθένεια της αυχενικής δισκοπάθειας γίνονται χρόνια, ο πόνος ή/και τα συμπτώματα, πιθανόν να σχετίζονται με καταστάσεις όπως η δισκοκήλη, η οστεοαρθρίτιδα ή η σπονδυλική στένωση. Ανάλογα με την αιτία, ο πόνος μπορεί να είναι προσωρινός ή μπορεί να γίνει και χρόνιος. Για να δώσουμε ένα παράδειγμα, ο πόνος από μια δισκοκήλη στην αυχενική μοίρα είναι πιθανό να βελτιωθεί ή και να εξαφανιστεί από μόνος του, αλλά όταν ο πόνος προέρχεται από οστεοαρθρικές αλλοιώσεις μπορεί να απαιτεί θεραπεία σε χρόνια βάση.\nΠαράγοντες πρώιμης εμφάνισης αυχενικής δισκοπάθειας\nΕνώ όλοι σχεδόν τελικά θα αποκτήσουν αυχενική δισκοπάθεια μεγαλώνοντας, υπάρχουν ορισμένοι παράγοντες που ευθύνονται επιπλέον για την πρώιμη εμφάνιση της ασθένειας, η οποία τότε δίνει πιο συχνά και συμπτώματα.\nΑυτοί οι παράγοντες κινδύνου θα μπορούσαν να περιλαμβάνουν:\nΓενετική προδιάθεση: Ορισμένες μελέτες σε δίδυμα, κατέδειξαν ότι η γενετική προδιάθεση παίζει σημαντικότερο ρόλο από ότι ο τρόπος ζωής, στον καθορισμό της εξέλιξης της εκφυλιστικής αυχενικής δισκοπάθειας και το αν αυτή θα εξελιχθεί σε επώδυνη κατάσταση.\nΠαχυσαρκία: Το σωματικό βάρος έχει συνδεθεί με τον κίνδυνο εμφάνισης εκφυλιστικής αυχενικής δισκοπάθειας.\nΚάπνισμα: Αυτή η συνήθεια μπορεί να εμποδίσει τα θρεπτικά συστατικά να φθάσουν στους μεσοσπονδύλιους δίσκους και να τους αναγκάσει να χάσουν πιο γρήγορα την ενυδάτωσή τους και κατά συνέπεια τη φυσιολογική τους λειτουργία.\nΤραυματισμοί: Επιπρόσθετα, ένας τραυματισμός της αυχενικής μοίρας σπονδυλικής στήλης που θα οδηγούσε σε δισκοκήλη, μπορεί μερικές φορές να αρχίσει ή να επιταχύνει την εκφυλιστική αυχενική δισκοπάθεια.\nΣυμπτώματα και διάγνωση της εκφυλιστικής αυχενικής δισκοπάθειας\nΤα συμπτώματα της αυχενικής δισκοπάθειας μπορεί να διαφέρουν πολύ από άτομο σε άτομο.\nΌταν η ασθένεια γίνεται συμπτωματική, ο πόνος μπορεί να αναπτυχθεί αργά με το χρόνο ή να εμφανιστεί ξαφνικά. Τα συμπτώματα μπορεί να κυμαίνονται από ελαφρώς ενοχλητική δυσφορία στον αυχένα, μέχρι εξουθενωτικό πόνο, μούδιασμα και/ή αδυναμία που αντανακλά στον βραχίονα και στο χέρι.\nΚοινά συμπτώματα της εκφυλιστικής αυχενικής δισκοπάθειας\nΜερικά κοινά χαρακτηριστικά των συμπτωμάτων της εκφυλιστικής αυχενικής δισκοπάθειας περιλαμβάνουν:\nΠόνο στον αυχένα (αυχεναλγία) Ένας χαμηλής έντασης πόνος στον αυχένα είναι το πιο συνηθισμένο σύμπτωμα της νόσου της εκφυλιστικής αυχενικής δισκοπάθειας. Ωστόσο, μερικές φορές ο πόνος μπορεί να επιδεινωθεί και να γίνει πολύ έντονος και μπορεί να διαρκέσει από μερικές ώρες μέχρι και ημέρες.\nΠόνο κατά μήκος του νεύρο Αυτός ο τύπος πόνου τείνει να είναι οξύς, διαξιφιστικός ή σαν ηλεκτροπληξία και μπορεί να αντανακλά κατά μήκος του ώμου, στον βραχίονα, στο χέρι ή/και στα δάχτυλα. Συνήθως, ο πόνος κατά μήκος του νεύρου γίνεται αισθητός μόνο στη μία πλευρά του σώματος.\nΝευρολογικά συμπτώματα και σημεία στο βραχίονα, στο χέρι ή/και στα δάχτυλα. Ο πόνος σαν καρφίτσες, το μούδιασμα ή/και μυϊκή αδυναμία μπορεί να αντανακλούν κατά μήκος του ώμου, στον βραχίονα, στο χέρι ή/και στα δάχτυλα. Αυτοί οι τύποι συμπτωμάτων μπορεί να επηρεάζουν τις καθημερινές δραστηριότητες, όπως η πληκτρολόγηση, το ντύσιμο ή και τη σύλληψη αντικειμένων.\nΠόνος που επιδεινώνεται με την κίνηση. Γενικά ο πόνος που προκαλείται από τον ίδιο τον εκφυλισμένο δίσκο, τείνει να επιδεινώνεται από την κίνηση και να ανακουφίζεται από την ανάπαυση.\nΕάν ο πόνος προέρχεται από τον ίδιο τον εκφυλισμένο δίσκο, τότε πιθανότατα θα υποχωρήσει μόνος του μέσα σε λίγες εβδομάδες ή μήνες (4 – 6 εβδομάδες). Ωστόσο, άλλα συμπτώματα της αυχενικής δισκοπάθειας είναι πιο πιθανό να γίνουν χρόνια και να απαιτήσουν θεραπεία, εφόσον οι αρθρώσεις στον αυχένα αρχίσουν να εκφυλίζονται ή / και εάν ένα αυχενικό νεύρο πιέζεται.\nΛιγότερο συχνά συμπτώματα της εκφυλιστικής νόσου του δίσκου του αυχένα\nΌσο περισσότερο εκφυλίζεται η αυχενική μοίρα της σπονδυλικής στήλης, τόσο πιο πιθανό είναι να παρουσιαστεί στένωση στο σπονδυλικό σωλήνα και να θέσει σε κίνδυνο τον νωτιαίο μυελό. Εάν ο νωτιαίος μυελός συμπιεστεί, μπορεί να προκληθεί μυελοπάθεια η οποία περιλαμβάνει συμπτώματα όπως:\nΔυσκολία στην κίνηση των άνω και κάτω άκρων\nΑστάθεια στην στάση και τη βάδιση (προβλήματα με το συντονισμό ή/και την ισορροπία του σώματος)\nΚυστεορθικές διαταραχές (απώλεια του ελέγχου του εντέρου ή/και της ουροδόχου κύστης)\nΜυϊκή αδυναμία ή / και μούδιασμα οπουδήποτε κάτω από το λαιμό\nΔιαξιφιστικοί πόνοι (σαν ηλεκτρικές κενώσεις) κατά μήκος των χεριών ή των ποδιών, οι οποίοι μπορεί να χειροτερεύουν με την κάμψη του αυχένα προς τα εμπρός\nΗ αυχενική μυελοπάθεια προκαλεί αρκετή ανησυχία και απαιτεί άμεση ιατρική φροντίδα. Συνήθως εμφανίζεται σε άτομα ηλικίας άνω των 50 ετών.\nΔιάγνωση της εκφυλιστικής αυχενικής δισκοπάθειας\nΗ διάγνωση της εκφυλιστικής αυχενικής δισκοπάθειας ακολουθεί την εξής διαδικασία:\nΙατρικό ιστορικό. Αρχικά ο νευροχειρουργός θα εξετάσει το ιατρικό ιστορικό του ασθενούς, εκτός από την ενημέρωση για τα τρέχοντα συμπτώματα.\nΚλινική εξέταση. Στη συνέχεια, ο νευροχειρουργός θα πραγματοποιήσει μια κλινική εξέταση, ψηλαφώντας τον αυχένα και εξετάζοντας το εύρος κίνησης του αυχένα. Κατά τη διάρκεια της εξέτασης, μπορεί να ζητηθεί από τους ασθενείς να εκτελέσουν ορισμένες κινήσεις και να αναφέρουν εάν ο πόνος στον αυχένα αυξάνεται ή μειώνεται.\nΕάν ο πόνος είναι σοβαρός ή εμφανιστούν νευρολογικά συμπτώματα όπως πόνος, καυσαλγία /αιμωδία ή αδυναμία στον ώμο, στον βραχίονα ή στο χέρι, τότε ο γιατρός πιθανότατα θα ζητήσει μια απεικονιστική εξέταση.\nΕπιβεβαίωση απεικόνισης. Εάν ο νευροχειρουργός διαπιστώσει ότι η απεικονιστική εξέταση είναι απαραίτητη για να ελέγξει πιθανό πρόβλημα με το δίσκο, τότε πιθανώς θα συνταγογραφηθεί μια μαγνητική τομογραφία αυχενική μοίρας σπονδυλικής στήλης. Μια μαγνητική τομογραφία, μια ακτινογραφία ή πιθανώς και μια αξονική τομογραφία, μπορεί να επιβεβαιώσει εάν και πού υπάρχει εκφύλιση, καθώς και να εντοπίσει άλλες καταστάσεις (όπως οστεοαρθρίτιδα ή στένωση) που μπορεί να προκαλούν τα συμπτώματα.\nΜόλις επιβεβαιωθεί η ακριβής διάγνωση της αυχενικής δισκοπάθειας καθώς και οποιεσδήποτε άλλες σχετικές παθήσεις, τότε μπορεί να γίνει κατανοητή η πηγή των συμπτωμάτων και μπορεί να σχεδιαστεί ένα αποτελεσματικό πλάνο θεραπείας.\nΠόνος από έναν εκφυλισμένο δίσκο\nΟι περισσότεροι άνθρωποι που έχουν ένα εκφυλισμένο δίσκο/δισκική προβολή, δεν αισθάνονται πόνο από αυτό. Ο ακριβής λόγος είναι άγνωστος, αλλά οι περισσότεροι ειδικοί υποπτεύονται ότι έχει σχέση με την νεύρωση του δίσκου και ότι η αίσθηση του πόνου διαφέρει από άτομο σε άτομο. Για παράδειγμα, σε μερικούς ανθρώπους μπορεί τα νεύρα που νευρώνουν τον δίσκο να εισέρχονται βαθύτερα στον δίσκο, ενώ μερικοί άνθρωποι μπορεί απλώς να έχουν ένα υψηλότερο ουδό στην ανίχνευση του πόνου.\nΌταν ένας εκφυλισμένος δίσκος προκαλεί πόνο στον αυχένα, είναι πιθανό να συμβαίνει ένα ή και τα δύο από τα ακόλουθα:\nΔισκογενής πόνος. Αυτός ο πόνος προέρχεται από τον ίδιο τον δίσκο και μπορεί να κυμαίνεται από ήπιος έως σοβαρός. Το εσωτερικό του δίσκου, που ονομάζεται πηκτοειδής πυρήνας, περιέχει πρωτεΐνες που μπορεί να προκαλέσουν επώδυνη φλεγμονή αν έρθουν σε επαφή με τα νεύρα που βρίσκονται στο εξωτερικό στρώμα του δίσκου.\nΣε έναν αυχενικό δίσκο ενός υγιούς ενήλικα, τα νεύρα που νευρώνουν τον δίσκο εισέρχονται μόνο στο εξωτερικό ένα τρίτο του προστατευτικού εξωτερικού στρώματος του δίσκου, που ονομάζεται ινώδης δακτύλιος. Ωστόσο, αν το εξωτερικό στρώμα του δίσκου εμφανίζει ρήξη τότε τα νεύρα αρχίζουν να αναπτύσσονται βαθύτερα στο δίσκο σε μια προσπάθεια να τη θεραπεύσουν. Το μαλακό εσωτερικό τμήμα του δίσκου μπορεί να διαρρεύσει στους εξωτερικούς δακτυλίους και να έρθει σε επαφή με τα μικρά νεύρα του δίσκου, τα οποία μπορεί να γίνουν επώδυνα. Ορισμένες μελέτες έχουν δείξει επίσης ότι τα νεύρα του δίσκου αναπτύσσονται μέχρι το κέντρο του πηκτοειδούς πυρήνα σε έναν επώδυνο δίσκο που είχε υποστεί σημαντική εκφύλιση.\nΑστάθεια μικρο-κινήσεις. Όταν το σκληρό εξωτερικό στρώμα του δίσκου φθείρεται και δεν παρέχει πλέον επαρκής απορρόφηση κραδασμών και σταθερότητα, οι σπόνδυλοι πάνω και κάτω από το δίσκο μπορεί να κινούνται περισσότερο από το συνηθισμένο και οι γύρω μύες μπορούν να εμφανίσουν επώδυνους σπασμούς (επώδυνο μυϊκό σπασμό), σε μια προσπάθεια περιορισμού αυτής της μη φυσιολογικής κίνησης.\nΟ πόνος από έναν εκφυλισμένο δίσκο μπορεί να παρουσιάζει εύρος από έναν ήπιο και βαρετό πόνο μέχρι κάτι τόσο έντονο, που μπορεί να περιορίσει την κίνηση και τις δραστηριότητες. Στις περισσότερες περιπτώσεις, ο πόνος θα υποχωρήσει μέσα σε λίγες εβδομάδες ή μήνες, καθώς η χημική φλεγμονή του δισκικού υλικού αρχίζει να υποχωρεί ή / και ο δίσκος σταθεροποιείται σε μια νέα σταθερή θέση.\nΆλλες συνθήκες που σχετίζονται με έναν εκφυλιστικό αυχενικό δίσκο\nΗ εκφυλιστική αυχενική δισκοπάθεια είναι συχνά παρούσα μαζί με άλλες σπονδυλικές καταστάσεις, οι οποίες είτε αναπτύσσονται ταυτόχρονα είτε σε ορισμένες περιπτώσεις η μία προκαλεί την άλλη. Μερικά κοινά παραδείγματα περιλαμβάνουν:\nΑυχενική Δισκοκήλη. Ένας εκφυλισμένος δίσκος μπορεί να έχει ένα τμήμα του πηκτοειδούς του πυρήνα εντός ρωγμής του ινώδους δακτυλίου του (δισκική προβολή). Αν τμήμα του πηκτοειδούς πυρήνα περνά τελικά από τον ινώδη δακτύλιο, τότε θεωρείται δισκοκήλη. Από την άλλη, μια τραυματική κάκωση όπως πτώση ή άλλες βλάβες, μπορεί να προκαλέσει δισκοκήλη, η οποία με τη σειρά της επιταχύνει τον εκφυλισμό του δίσκου και οδηγεί στην εκφυλιστική αυχενική δισκοπάθεια.\nΑυχενική οστεοαρθρίτιδα / αρθροπάθεια. Καθώς ο δίσκος εκφυλίζεται και ο χώρος του δίσκου εντός της σπονδυλικής στήλης αρχίζει να καταρρέει, οι αρθρώσεις των σπονδύλων μπορεί να μετακινηθούν ασυνήθιστα ή να υπεξαρθρωθούν και να προκαλέσουν φθορά του χόνδρου, καθώς και ανάπτυξη οστεόφυτων στον αυχένα.\nΣπονδυλική στένωση. Αυτή η κατάσταση συμβαίνει όταν υπάρχει στένωση του σπονδυλικού σωλήνα (όπου περνάει ο νωτιαίος μυελός) ή των νωτιαίων τρημάτων (όπου περνάει το νωτιαίο νεύρο), εξαιτίας οστεόφυτων, όπως περιγράφεται στο παραπάνω σενάριο της αυχενικής οστεοαρθρίτιδας. Ως παράδειγμα μπορεί να αναφερθεί ότι ο εκφυλισμός του δίσκου μπορεί τελικά να οδηγήσει σε οστεοαρθρίτιδα, η οποία θα μπορούσε ενδεχομένως να οδηγήσει σε σπονδυλική στένωση. Για ορισμένους ασθενείς, οι οποίοι γεννιούνται με μια συγγενή μορφή αυχενικής στένωσης, δεν χρειάζεται απαραίτητα να έχουν κάποιον εκφυλισμένο αυχενικό δίσκο για να αναπτύξουν συμπτώματα.\nΕάν ο πόνος και τα συμπτώματα από την αυχενική δισκοπάθεια ενταθούν, μπορούν να ληφθούν μέτρα για να βοηθήσουν στην ανακούφιση των συμπτωμάτων. Τα πρώτα βήματα για τη διαχείριση του πόνου, είναι συνήθως η ατομική φροντίδα με περιορισμό δραστηριοτήτων που εντείνουν τη συμπτωματολογία (αποφυγή άρσης βάρους με τα άνω άκρα, σταθερότητα του αυχένα κατά τον ύπνο, φροντίδα και ή μη-χειρουργικές επιλογές θεραπείας.\nΧειρουργική αντιμετώπιση της αυχενικής δισκοπάθειας\nΗ χειρουργική επέμβαση για την θεραπεία της εκφυλιστικής αυχενικής δισκοπάθειας γενικά, ενδείκνυται σε δύο κυρίως περιπτώσεις:\nΌταν υπάρχουν νευρολογικά συμπτώματα, όπως μόνιμο μούδιασμα ή/και αδυναμία του άνω άκρου ή προβλήματα με την βάδιση ή τον έλεγχο της κύστης και του εντέρου. Εάν τα νευρολογικά συμπτώματα προκαλούνται από εκφυλιστική αυχενική δισκοπάθεια, υπάρχει κίνδυνος μόνιμης βλάβης του νεύρου ή των νεύρων που πιέζονται και μπορεί να προταθεί χειρουργική επέμβαση για την ελάφρυνση της πίεσης στο νεύρο/α.\nΌταν ο χρόνιος πόνος είναι σοβαρός και δεν ανακουφίζεται επαρκώς μετά από τουλάχιστον έξι μήνες συντηρητικής αντιμετώπισης και οι καθημερινές δραστηριότητες γίνονται δύσκολες. Καλύτερα χειρουργικά αποτελέσματα προβλέπονται για τους ασθενείς με χρόνιο πόνο σε συνδυασμό με άλλα νευρολογικά σημεία /συμπτώματα, όπως αστάθεια του αυχένα ή/και ριζίτιδα.\nΟι συνηθέστεροι τύποι χειρουργικών επεμβάσεων για την εκφυλιστική αυχενική δισκοπάθεια είναι:\nΗ πρόσθια αυχενική δισκεκτομή και σπονδυλοδεσία (Anterior cervical discectomy and fusion – ACDF). Η διαδικασία αυτή γίνεται μέσω πρόσβασης από την πρόσθια τραχηλική χώρα και περιλαμβάνει την αφαίρεση του προβληματικού δίσκου, την αποσυμπίεση του νεύρου και την εισαγωγή ενός κλωβού με οστικό μόσχευμα, για να διατηρηθεί ή να αποκατασταθεί το κανονικό ύψος του επιπέδου.\nΕάν υπάρχουν νευρολογικά συμπτώματα από τη συμπίεση του νωτιαίου μυελού (αυχενική μυελοπάθεια), η χειρουργική επέμβαση μπορεί επίσης να περιλαμβάνει την αφαίρεση του σώματος ενός ή περισσοτέρων σπονδύλων – Σωματεκτομή και τη διεύρυνση του σπονδυλικού σωλήνα για να δώσει περισσότερο χώρο στο νωτιαίο μυελό πριν από τη σπονδυλοδεσία.\nΑντικατάσταση αυχενικού δίσκου – τεχνητός δίσκος. Αυτή η χειρουργική επέμβαση περιλαμβάνει την αφαίρεση του προβληματικού δίσκου και την αντικατάστασή του με ένα τεχνητό δίσκο. Ο στόχος αυτής της χειρουργικής επέμβασης είναι να διατηρηθεί η κίνηση σε αυτό το επίπεδο της σπονδυλικής στήλης. Τα αποτελέσματα αντικατάστασης τεχνητών δίσκων μπορεί να είναι καλύτερα σε ασθενείς με ελάχιστες αρθριτικές αλλοιώσεις στις οπίσθιες αρθρώσεις της αυχενικής μοίρας.\nΣτόχος της χειρουργικής επέμβασης στον αυχένα είναι η ανακούφιση της πίεσης στα νεύρα ή/και στο νωτιαίο μυελό και με αυτό τον τρόπο η μείωση των νευρολογικών συμπτωμάτων όπως ο πόνος, οι αιμωδίες ή η αδυναμία του άνω άκρου. Η χειρουργική επέμβαση για την αυχενική δισκοπάθεια έχει πολύ καλό ποσοστό επιτυχίας το οποίο με βάση ορισμένες εκτιμήσεις στη βιβλιογραφία είναι μεταξύ 90% και 95%.\nΟ Σωτήριος Πλάκας M.D. PhD,ΙFAANS,MSc είναι Αρχίατρος, Νευροχειρουργός, Διδάκτωρ της Ιατρικής Σχολής του Εθνικού και Καποδιστριακού Πανεπιστημίου Αθηνών...\nΕπιμελητής Νευροχειρουργικής Κλινικής 401 Γ.Σ.Ν.Α\nΤΗΛ. : 6973 69 07 03\nE-MAIL : sotirisplakas@hotmail.com


Spirit: Τα poster που μιλούν | Mixtape.gr\nΟ άνθρωπος που άλλοτε από θέση σκηνοθέτη και άλλοτε από εκείνη του παραγωγού έχει καταφέρει να δημιουργήσει ταινίες που δύσκολα μπορεί κανείς να διαγράψει από τη μνήμη του, ξέρει από σήμερα τι δώρο θα μας κάνει τα επόμενα Χριστούγεννα.\nΣτις 25 Δεκεμβρίου φτάνει λοιπόν, στις κινηματογραφικές αίθουσες της Αμερικής, το "Sprit" του Frank Miller, με ένα καστ στο οποίο συγκεντρώνονται μεταξύ πολλών άλλων, οι Gabriel Macht, Samuel L. Jackson, Scarlett Johansson και Eva Mendes.\nΝα σας θυμίσουμε ότι ο διάσημος σκηνοθέτης αναλαμβάνει να μεταφέρει το κόμικ του Will Eisner στο οποίο θα συστηθούμε με έναν πρώην αστυνομικό, που επιστρέφει ως "Πνεύμα". έτσι ώστε να πολεμήσει το κακό στο Central City, που κατά κύριο λόγο ακούει στο όνομα του Octοpus.\nΠαράλληλα όμως, εκεί έξω βρίσκεται και μια διόλου συνηθισμένη παρέα γυναικών που δεν έχει για το Spirit και τις καλύτερες των προθέσεων. Η μυστηριώδης κλέφτρα κοσμημάτων Eva Mendes, η punk και femme fatale γραμματέας Scarlett Johansson, η σαγηνευτική χορεύτρια Jaime King και η γυναίκα με όπλο το μυαλό της, Sarah Paulson, θα έχουν σίγουρα καθοριστικό ρόλο στη "ζωή" του πνεύματος.\nΦτάσαμε λοιπόν, μετά από αρκετή φλυαρία, οφείλουμε να παραδεχθούμε, και στο κύριο θέμα αυτού του άρθρου που δεν είναι άλλο από αυτές τις τέσσερις κυρίες. Μεγάλη εντύπωση μας προκάλεσαν λοιπόν, τα άκρως ατμοσφαιρικά πόστερ τους που έκαναν την εμφάνισή τους στον κυβερνοχώρο. Όπως θα διαπιστώσετε και μόνοι σας, ο εξαιρετικός τους σχεδιασμός περιλαμβάνει ενδιαφέρουσες λεζάντες και μάλιστα ομιλούντες. Κλικάρετε πάνω στα poster και ακούστε το αινιγματικό κάλεσμα των τεσσάρων πρωταγωνιστριών.\nΕντάξει, σας καταλαβαίνουμε είναι πολλοί οι μήνες της αναμονής αλλά σκεφτείτε το… περνάει γρήγορα ο καιρός. Δείτε τα posters εδώ και εδώ\nΟ Frank Miller μιλάει για το ρόλο των Computer Generated Images (CGI) στην παραγωγή του Spirit


Γιάννης Σκρίμπας: Ζητάμε καθαρή εντολή στις 26 Μαΐου\nΤελευταία ενημέρωση: 2019-05-11, 17:15:51\nΟ υποψήφιος περιφερειακός σύμβουλος Μαγνησίας με τον συνδυασμό «Η Θεσσαλία στην καρδιά μας» μιλά για το διακύβευμα των περιφερειακών εκλογών\n«Παραμένουμε προσηλωμένοι στον στόχο μας, που δεν είναι άλλος από μια εύρωστη, βιώσιμη Θεσσαλία σε σταθερή αναπτυξιακή πορεία. Το πρόγραμμά μας είναι ιδιαιτέρως ρεαλιστικό και προοδευτικό, κυρίως δε σε ό,τι αφορά στην ισότιμη μεταχείριση και αντιμετώπιση όλων των Θεσσαλών», σημειώνει μεταξύ άλλων σε συνέντευξή του σήμερα στον ΤΑΧΥΔΡΟΜΟ ο Γιάννης Σκρίμπας, υποψήφιος περιφερειακός σύμβουλος Μαγνησίας με τον συνδυασμό «Η Θεσσαλία στην καρδιά μας».\nΚύριε Σκρίμπα, μετά από μία πετυχημένη πορεία στην τοπική αυτοδιοίκηση αποφασίσατε να δοκιμάσετε τις δυνάμεις σας στην Περιφέρεια Θεσσαλίας. Νέες εμπειρίες, μεγάλη πρόκληση…\nΑρχικά, θα ήθελα να σας ευχαριστήσω για τον χαρακτηρισμό της θητείας μου στον Δήμο Ρήγα Φεραίου ως επιτυχημένης.\nΠροσπάθησα εξαρχής να μείνω πιστός στις αρχές, τα ιδεώδη και τις αξίες μου, υπηρετώντας τους συνδημότες μου στον Δήμο, μέσα από όλες τις θέσεις ευθύνης που κλήθηκα να αναλάβω και ως προεδρεύων του δημοτικού συμβουλίου και του ΚΕ.Π. Υγείας.\nΗ ενασχόλησή μου με τις εκλογές του 2014 προήλθε από την ανάγκη μου ως νέου να προσφέρω στον τόπο που γεννήθηκα και μεγάλωσα. Είμαι άνθρωπος των προκλήσεων και στη δεδομένη, κρίσιμη συγκυρία για τη Μαγνησία και για ολόκληρη τη Θεσσαλία δεν θα μπορούσα παρά μόνο να δηλώσω «παρών».\nΗ συμμετοχή σας στον συνδυασμό «Η Θεσσαλία στην καρδιά μας» με υποψήφιο περιφερειάρχη τον Νίκο Τσιλιμίγκα ήταν συνειδητή επιλογή όπως έχετε πει. Για ποιους λόγους όμως;\nΗ επιλογή μου ήταν και εξακολουθεί να είναι απολύτως συνειδητή. Ο λόγος ήταν ένας, η φυσιογνωμία και το ήθος του επικεφαλής και οραματιστή Νίκου Τσιλιμίγκα. Εχω την ευτυχία να γνωρίζω τον συγκεκριμένο άνθρωπο εδώ και 10 χρόνια, μέσα από την επαγγελματική μου δραστηριότητα στον φαρμακευτικό κλάδο. Στο πρόσωπο του καθηγητή Τσιλιμίγκα βλέπω τον επιτυχημένο επιστήμονα, οραματιστή πολιτικό και την προοδευτική προσωπικότητα, που μπορεί να εγγυηθεί μια ομαλή μετάβαση στον ρεαλισμό και την αναπτυξιακή τροχιά της Θεσσαλίας μας.\nΓια ποιον λόγο κύριε Σκρίμπα να εμπιστευτούν οι πολίτες τον δικό σας συνδυασμό και όχι κάποιον άλλον;\nΜια προφανής απάντηση θα ήταν να απαριθμήσω τα αρνητικά σημεία της, επί δεκαετίας, αλλά και σημερινής, περιφερειακής αρχής Αγοραστού. Θα ήταν μια χρονοβόρος διαδικασία, ωστόσο ο κυριότερος λόγος για τον οποίον δεν θα εισέλθω στη διαδικασία είναι πως οι συμπολίτες μας έχουν χορτάσει και κορεστεί - σε βαθμό ανησυχητικό - να ακούν δριμύ «κατηγορώ» αναφορικά με τις ελλείψεις και τα κενά, υπό μία στείρα αντιπολιτευτική σκοπιά.\nΕμείς, έχουμε ευθύνη να τους πληροφορήσουμε σχετικά με το δικό μας πλάνο δράσης και διακυβέρνησης, ως αυριανή περιφερειακή αρχή.\nΤα στελέχη του συνδυασμού μας παραμένουν προσηλωμένα στον στόχο τους, που δεν είναι άλλος από μια εύρωστη, βιώσιμη Θεσσαλία σε σταθερή αναπτυξιακή πορεία. Η αλαζονεία και η έπαρση δεν έχουν θέση ανάμεσά μας.\nΤο πρόγραμμά μας είναι ιδιαιτέρως ρεαλιστικό και προοδευτικό, κυρίως δε σε ό,τι αφορά στην ισότιμη μεταχείριση και αντιμετώπιση όλων των Θεσσαλών.\nΑξίζει δε να σημειωθεί πως μεγάλο βάρος έχει δοθεί στη βιομηχανική δραστηριότητα του Βόλου, την αποκατάσταση έργων υποδομής και κυρίως του οδικού δικτύου, την τουριστική ανάπτυξη, αλλά κυρίως στη δημιουργία ενός πρότυπου Ογκολογικού Κέντρου για τη Θεσσαλία, που θα εξυπηρετήσει χιλιάδες πολίτες στην περιφέρειά μας, αυτή τη φορά ωστόσο με ουσιαστική δέσμευση ευθύνης απέναντι στους πολίτες κι όχι με λόγια.\nOι νέοι άνθρωποι σήμερα αποφεύγουν και απαξιώνουν την πολιτική. Κοιτώντας τους ψηφοφόρους στα μάτια, τι θα τους λέγατε, ώστε να συμμετέχουν και με την ψήφο τους στις εκλογές να επιλέξουν άτομα, που θα αγωνιστούν δυναμικά για τη Μαγνησία;\nΗ αλήθεια είναι πως η συγκεκριμένη διαπίστωσή σας με βρίσκει σύμφωνο, κάτι που ομολογουμένως με λυπεί.\nΤο δυσάρεστο και αντιληπτό από την πλειονότητα είναι πως οι νέοι απαξιώνουν τους θεσμούς, διαδικασίες, συλλογικότητες, χωρίς ωστόσο να τους βαραίνει απόλυτη ευθύνη. Πολλοί από τους διοικούντες δεν κοίταξαν στα μάτια τους νέους, ούτε προσπάθησαν να αφουγκραστούν τις ανησυχίες τους, δεν τους ενέπνευσαν, ούτε κι ανταποκρίθηκαν στις προσδοκίες τους για δικαιοσύνη, ισότητα, αξιοκρατία και δημιουργική σκέψη.\nΑυτό είχε ως αποτέλεσμα να απαξιωθεί η πολιτική από τη νέα γενιά στο σύνολό της, συνεπώς η ευθύνη επιμερίζεται. Αυτή η εικόνα μπορεί να αλλάξει μόνο αν εγγυηθούμε όλοι μαζί την κατανόηση των προσδοκιών των νέων ανθρώπων και να τους στρέψουμε στην ενασχόλησή τους με τα κοινά. Κι ο τρόπος να συμβεί αυτό είναι να τους ακούσουμε κι όχι απλώς να μεταφράσουμε την ψήφο τους σαν όχημα εξουσίας.\nΩς αυριανός περιφερειακός σύμβουλος στα έδρανα του Περιφερειακού Συμβουλίου, ποια κατά τη γνώμη σας πρέπει να είναι τα ζητήματα, που αφορούν στη Μαγνησία και πρέπει να αναδειχτούν;\nΔεν μπορώ να απαντήσω στην ερώτησή σας ως εν δυνάμει περιφερειακός σύμβουλος, αλλά ως απλό μέλος μιας δυνατής ομάδας, που διεκδικεί στο σύνολό της - συμπεριλαμβανομένου και εμού - την ψήφο των Θεσσαλών συμπολιτών μας. Με επικεφαλής έναν άνθρωπο, επιστήμονα και πολιτικό που δύναται ουσιαστικά να αναλάβει το τιμόνι της Περιφέρειας Θεσσαλίας, όλοι μαζί δεσμευόμαστε πως, μετά την καθαρή εντολή που θα πάρουμε την 26η Μαΐου από τους Θεσσαλούς και τις Θεσσαλές, θα κάνουμε πράξη όλα όσα αναφέρονται στο πρόγραμμά μας, το οποίο και θα αναλυθεί τις επόμενες ημέρες.


ΧΡΟΝΙΚΑ ΤΗΣ ΔΥΤΙΚΗΣ ΑΚΤΗΣ - 1\nΟ Όρικ και η Γκράι έχουν μεγαλώσει μαζί σε γειτονικά φέουδα σχεδόν σε ημιάγρια κατάσταση. Οι άνθρωποι στα φέουδα είναι σαν τη γη τους: τραχείς, άγριοι και περήφανοι. σε μια διαρκή διαμάχη με τους γείτονές τους, κάνουν επιδρομές για ν’ αρπάξουν βοοειδή, να αιχμαλωτίσουν δουλοπάροικους ή να μεγαλώσουν την ιδιοκτησία τους.\nΤο μόνο που διατηρεί μια εύθραυστη ειρήνη μεταξύ τους είναι το «χάρισμα», άλλοτε καταστροφικό κι άλλοτε επικίνδυνο. Οι Μπαρ μπορούν να καλούν τα ζώα. Οι γυναίκες του Κόρντεμαντ μπορούν να τυφλώσουν κάποιον ή να τον κάνουν να χάσει την ακοή ή την ομιλία του. Ο μπράντορ Όγκι του Ντράμαντ έχει το χάρισμα του αργού μαρασμού. Το χάρισμα των Κάσπρο, όμως, είναι ταυτόχρονα το καλύτερο και το χειρότερο: το χάρισμα της εξολόθρευσης.\nΟ Όρικ και η Γκράι αρνούνται να χρησιμοποιήσουν το χάρισμά τους για να βλάψουν τους άλλους με αποτέλεσμα την περιθωριοποίησή τους και την αναζήτηση της δικής τους μοναχικής πορείας μες στον κόσμο.\nΣε αυτό το καλογραμμένο μυθιστόρημα η Ursula Le Guin μάς μιλάει για την άγρια περηφάνια της δύναμης, τη σκληρότητα της ενηλικίωσης και τη δυσκολία να εντοπίσεις μες στο σκοτάδι του κόσμου το δώρο του φωτός.\n9.50€ -26% 7.03€\nΗ γλυκιά Μπονόρα


Η τρίτη έδρα της Άρτας «πόθος» του ΣΥΡΙΖΑ\nΚυριακή, 04 Ιανουάριος 2015 09:56\nΣτις ευρωεκλογές του Μαΐου του 2014, ο ΣΥΡΙΖΑ πήρε την πρωτιά στην Άρτα με 14.548 ψήφους και ποσοστό 32,68%, ενώ στη δεύτερη θέση ήταν η ΝΔ με 12.310 ψήφους και ποσοστό 27,66%. Τρίτο κόμμα το ΠΑΣΟΚ-ΕΛΙΑ με 3.741 ψήφους και ποσοστό 8,4%, λίγο πίσω το ΚΚΕ με 6,26% και πιο πίσω η ΧΑ με 6,23%. Το ΠΟΤΑΜΙ πήρε στην Άρτα 4,34% και 1.933 ψήφους.\nΣυνεπώς, ένα πρώτο συμπέρασμα είναι πως οι εκλογές που θα γίνουν στις 25 Ιανουαρίου, φέρνουν προσδοκίες στο ΠΑΣΟΚ της Άρτας, αλλά και στο ΚΚΕ και το ΠΟΤΑΜΙ, καθώς η μην Χρυσή Αυγή στην Άρτα δεν έχει δυναμική, οι δε ΑΝΕΛ φυλλορροούν, να κατακτήσει το ένα από τα τρία προαναφερθέντα κόμματα, την τρίτη έδρα ή απλά το ΠΑΣΟΚ να τη διατηρήσει. Κι αυτό γιατί εάν επαναληφθούν τα αποτελέσματα των ευρωεκλογών του Μαΐου και στις εθνικές εκλογές δεν πρόκειται να δώσουν δύο έδρες στον τοπικό ΣΥΡΙΖΑ, αφού τα υπόλοιπα δεν αρκούν. Αντίθετα εάν το ΠΑΣΟΚ κρατήσει τις δυνάμεις του, μπορεί να κερδίσει ξανά την τρίτη έδρα. Πόσο εύκολο όμως, γίνεται αυτό σήμερα, με τη διάσπαση του χώρου;\nΈναν συνάδελφό του βουλευτή, θα βρει στο ψηφοδέλτιο της Άρτας, ο νυν βουλευτής και πρώην Υφυπουργός Γιώργος Στύλιος.\nΟ Αντώνης Σαμαράς επεφύλασσε μια ακόμα έκπληξη για τον Αρτινό Βουλευτή μετά την αποπομπή του από την κυβέρνηση, δυσάρεστή ή ευχάριστη, απομένει να φανεί, τον πρώην «Ανεξάρτητο Έλληνα», πρώην ανεξάρτητο βουλευτή, εκλεγμένο το 2012 στην Αχαΐα αλλά με καταγωγή από την Άρτα, Γιώργο Νταβρή.\nΟ απόστρατος πτέραρχος Γιώργος Νταβρής ήταν από τους πρώτους που ξεκαθάρισαν την θέση τους για την εκλογή Προέδρου της Δημοκρατίας, δήλωσε ότι θα ψηφίσει Σταύρο Δήμα, γιατί προέχει όπως είπε, το εθνικό συμφέρον. Είπε όμως ακόμα και πως δεν θα πολιτευτεί στις επερχόμενες εκλογές, και πριν αλέκτορ φωνήσαι... τον έπεισε η ΝΔ και από αντιμνημονιακός που ήταν όταν πολιτεύτηκε με τους «Ανεξάρτητους Έλληνες» το 2012 και για δύο περίπου χρόνια, όσο ήταν ενταγμένος στην κοινοβουλευτική ομάδα του Καμμένου, φοράει τώρα την «προβιά» του μνημονιακού και χρίζεται υποψήφιος στην ιδιαίτερη πατρίδα του, με την οποία λέγεται, πως δεν ασχολήθηκε καθόλου όσο ως βουλευτής των ΑΝΕΛ, είχε την κοινοβουλευτική ευθύνη της συγκεκριμένης περιφέρειας. Τώρα βέβαια, θα θυμηθεί πως κατάγεται από την Άρτα!\nΌπως όλα λοιπόν, δείχνουν το ψηφοδέλτιο της Άρτας της ΝΔ, κλείνει αφού πέρα του πρώην υφυπουργού και νυν βουλευτή Γ. Στύλιου, θα είναι και πάλι υποψήφιος ο Κώστας Παπασιώζος, θα κατέλθει για πρώτη φορά ως υποψήφιος βουλευτής, ο πρόεδρος του Επιμελητηρίου Άρτας Χρήστος Παπάζογλου και η δικηγόρος Ευ. Καραμπίνα θα ξαναείναι υποψήφια, συμπληρώνοντας το «γαλάζιο» ψηφοδέλτιο.\nΤην τρίτη έδρα του Νομού πάντως, την έχει βάλει για τα καλά στο μάτι ο ΣΥΡΙΖΑ. Όπως όλα δείχνουν, το ψηφοδέλτιο που συγκροτείται, με την Όλγα Γεροβασίλη, τον Βασίλη Τσίρκα και τον Κώστα Γκούντα, αλλά και με τους άλλους δύο που αναμένεται να επιλεγούν από την ΚΕ του κόμματος, μπορεί αν όχι μόνο να «χτυπήσει» αλλά και να διευρύνει την πρωτιά και δεν αποκλείεται να κερδίσει δύο έδρες.\nΑπό το ΠΑΣΟΚ αναμένεται η συμμετοχή πέραν του Χρ. Γκόκα και των Παν. Καραγιώργου, Δημ. Χαμπίπη, Ανδρέα Οικονόμου.\nΣτο ΚΚΕ τα ονόματα που προκρίνονται είναι του προέδρου της ΟΑΣΝΑ Βαγγέλη Μπέτσα, του προέδρου του ΕΚΑ Ιωάννη Γάλλιου, αλλά και της Ρίτας Ζορμπά.\nΤέλος στο «Ποτάμι» δεν υπάρχουν προς το παρόν εκείνες οι υποψηφιότητες που θα μπορούσαν να συγκινήσουν τον κόσμο.


Απόλυτη ταύτιση με το Χ σε επίπεδο περιφερειακών εξαρτημάτων. Το πακέτο εξοπλισμού περιλαμβάνει τηλεσκοπικό πιρούνι 35 χιλιοστών στην ανάρτηση και τετραπίστονες δαγκάνες της Bybre στα φρένα.\nΔιαβάστηκε από 37957 αναγνώστες\nΤο πλαίσιο είναι μια ατσάλινη σωληνωτή κατασκευή που συνδυάζεται με ένα κομμάτι χυτοσιδήρου στην περιοχή που βρίσκεται το διπλό αλουμινένιο ψαλίδι. Η συγκεκριμένη δομή δίνει έναν εξαιρετικά υψηλό βαθμό σταθερότητας και ακαμψίας. Ένα τηλεσκοπικό πιρούνι 35 χιλιοστών με διαδρομή 110 χιλιοστά μπροστά και ένα ζευγάρι διπλών αμορτισέρ με διαδρομή 112 χιλιοστά και ρυθμιζόμενη προφόρτιση πίσω, έχουν αναλάβει το δύσκολο ρόλο της απόσβεσης. Η μεγάλη διαδρομή των ελατηρίων εξασφαλίζει άνετη και ομαλή μετάβαση, ακόμα και με συνεπιβάτη και αποσκευές. Ένα ζευγάρι δίσκων 265 χιλιοστών μπροστά και ένας μονός δίσκος ίδιας διαμέτρου πίσω, συνεργάζονται με δαγκάνες της Bybre, τεσσάρων εμβόλων και μονού εμβόλου αντίστοιχα. Το ελαφρύ, μόλις 700γραμμάρια, δικάναλο σύστημα ABS της Continental, προσφέρει ασφάλεια κατά την διαδικασία επιβράδυνσης. To GT διαθέτει αλουμινένιους τροχούς 15 ιντσών μπροστά και 14 ιντσών πίσω, οι οποίοι τυλίγονται από ελαστικά διαστάσεων 120 / 70 και 150 / 70 αντίστοιχα.


Παμβοχαϊκός: γνώρισε την ήττα από έναν "απίστευτο" Ολυμπιακό. - on-timenews\nΤρία εικοσιτετράωρα πριν τον πρώτο ημιτελικό του CEV Cup με την ιταλική Τρεντίνο ο Ολυμπιακός έκανε επίδειξη ισχύος με τον Παμβοχαϊκό και μέσα σε 69 λεπτά επικράτησε με 3-0 σετ ανεβάζοντας στο 44-0 το νικηφόρο σερί του στην Volley League. Οι «ερυθρόλευκοι» ανέβηκαν στους 39 βαθμούς σε 14 αγώνες και στο +7 από τον δεύτερο ΠΑΟΚ. Ο Παμβοχαϊκός έμεινε στάσιμος αλλά διατηρήθηκε στην 4η θέση καθώς απώλειες είχε και ο Φοίνικας Σύρου. Μεγάλοι πρωταγωνιστές του Ολυμπιακού ήταν ο Γκάβιν Σμιτ και ο Γιώργος Πετρέας με 68% και 88% αποτελεσματικότητα στην επίθεση. Μάλιστα ο Καναδός διαγώνιος ήταν πρώτος σκόρερ με 16 πόντους και 13/19 τελειωμένες επιθέσεις.\nΟ Παμβοχαϊκός σε αντίθεση με τον ΠΑΟΚ δε μπόρεσε να βρει ευκαιρίες για να μπει στον αγώνα. Πιέστηκε πολύ στην υποδοχή και από την άλλη η υποδοχή του δε μπόρεσε να αντέξει την πίεση. Η ομάδα του Κώστα Δεληκώστα προηγήθηκε στο μέσον του 1ου σετ και έμεινε κοντά σε όλο το 3ο σετ χωρίς να μπορέσει να πάρει το σετ που θα τον έβαζε στον αγώνα. Ο Ολυμπιακός προηγήθηκε 8-6 με το μπλοκ του Ράουβερντινκ αλλά ο Παμβοχαϊκός απάντησε με τους Βραζιλιάνους Ολιβέιρα, Γκλαντστόουν και πήρε προβάδισμα 12-10. Η ομάδα της Βόχας διατήρησε το +2 μέχρι και το 17-15 με την επίθεση του Ολιβέιρα. Με τον Σμιτ να ξεσπάει στην επίθεση και τον Ραουβέρντινκ στο σερβίς ο Ολυμπιακός προσπέρασε 18-17. Ο Γουάλαφ ισοφάρισε 18-18 αλλά και πάλι ο Ολυμπιακός με τον Σμιτ και τον Αλεξίεφ να βγαίνουν γρήγορα πάνω στο φιλέ έκανε σερί 4-0 και ξέφυγε 22-18, ενώ η επίθεση και το μπλοκ του Πετρέα έκαναν το 25-19 για το 1-0 σετ.\nΟ Παμβοχαϊκός και στο 2ο σετ πήρε προβάδισμα 7-5 αλλά το σερβίς του Πετρέα και οι κόντρα επιθέσεις του Σμιτ έδωσαν προβάδισμα 12-9. Το +3 διατηρήθηκε μέχρι και το 17-14 αλλά με σερί 3-0 από Ραουβέρντινκ και Σμιτ η διαφορά ανέβηκε στο 20-14 και το σετ έκλεισε με τον άσσο του Σμιτ 25-20. Η ομάδα του Βραχατίου το πάλεψε και στο 3ο σετ όπου μάλιστα αγωνίστηκε και ο Πεντίδης απέναντι στην πρώην ομάδα του, τον Ολυμπιακό όπου βρίσκονταν μέχρι τον Ιανουάριο. Οι «ερυθρόλευκοι» προηγήθηκαν 11-9 με τα δύο λάθη των φιλοξενουμένων αλλά ο Παμβοχαϊκός ισοφάρισε 11-11. Ο Ολυμπιακός ξέφυγε πάλι 17-14 με το μπλοκ του Πετρέα αλλά και πάλι η ομάδα του Δεληκώστα ισοφάρισε 17-17 με δύο άσσους του Γουάλαφ. Ο Ραουβέρντινκ και ο Ζουπάνι με δύο κόντρα επιθέσεις έδωσαν προβάδισμα +2 για τον Ολυμπιακό. Ο Σμιτ έκανε το 24-22 και ο αγώνας τελείωσε με δύο χαμένα σερβίς από τον Σμιτ και τον Γκλαντσόουν.\nΔιαιτητές: Mυλωνάκης, Μουλά Λεμονιά.\n1ο σετ: 8-6, 14-16, 21-18, 25-19\n2ο σετ: 6-8, 16-12, 21-15, 25-20\n3ο σετ: 8-5, 16-14, 21-19, 25-23\n* Οι πόντοι του Ολυμπιακού προήλθαν: 6 άσσοι, 41 επιθέσεις, 11 μπλοκ, 17 λάθη αντιπάλων και του Παμβοχαϊκού προήλθαν 6 άσσοι, 39 επιθέσεις, 1 μπλοκ, 16 λάθη αντιπάλων.\nΤα σετ: 3-0 (25-19, 25-20, 25-23) σε 69΄\nΟΛΥΜΠΙΑΚΟΣ ΣΦΠ (Μπενίτεθ Μουνιόθ): Σμαραγδής 8π. (6/8επ., 1 μπλοκ, 1 άσσος), Πετρέας 11 (7/8, 3 μπλοκ, 1 άσσος), Σμιτ 16 (13/19, 3 άσσοι), Τερβαπόρτι 2 (1/3,1 μπλοκ), Αλεξίεφ 9 (6/9, 2 μπλοκ, 1 άσσος, 50%υπ., 35%αρ.), Ράουβερντινκ 7 (5/10, 2 μπλοκ, 46% υ., 46%αρ.) / Στεφάνου (λ. – 33% υπ., 33%αρ.), Ζουπάνι 5 (3/3, 2 μπλοκ), Χριστοφιδέλης, Στιβαχτής.\nΓΑΣ ΠΑΜΒΟΧΑΪΚΟΣ (Κώστας Δεληκώστας): Δημητριάδης, Ολιβέιρα 11 (11/18, 33%υπ., 11%αρ.), Γκλαντστόουν 4 (1/5, 1 μπλοκ, 2 άσσοι), Τουρνάκης 4 (3/6, 1 άσσος), Αμπράο 13 (13/22, 52%υπ., 41%αρ.), Γουάλαφ 11 (8/16, 3 άσσοι) / Παπαδημητρίου (λ. – 47%υπ., 33%αρ.,), Τσέλιος 3 (3/3), Κωταάκης.\nΟ προπονητής του Ολυμπιακού, Φερνάντο Μουνιόθ Μπενίτεθ είπε: «Ήταν σημαντικό να παίξουμε καλά, να κερδίσουμε και να φτάσουμε υγιείς στον αγώνα της Τρίτης κόντρα στην Τρεντίνο. Παίξαμε σοβαρά και συγκεντρωμένα, χωρίς να δώσουμε στον αντίπαλο την ευκαιρία να αντιδράσει και να διεκδικήσει κάτι παραπάνω. Στόχος μας ήταν να παίξουμε καλά και συγκεντρωμένα ώστε να προετοιμαστούμε κατάλληλα πριν από τον ημιτελικό του CEV Cup και το πετύχαμε. Έχουμε δυο ακόμα μέρες να δουλέψουμε και να είμαστε έτοιμοι για αυτόν τον πολύ σπουδαίο αγώνα».\nΟ προπονητής του Παμβοχαϊκού Κώστας Δεληκώστας δήλωσε: «Το τελικό σκορ μας αφήνει ένα αίσθημα αδικίας. Δεν αποτυπώθηκε η προσπάθεια μας στο γήπεδο και αυτό μας στεναχωρεί αλλά κρατάμε τις καλές στιγμές και συνεχίζουμε. Ευχόμαστε καλή επιτυχία στον Ολυμπιακό για τους αγώνες με την Τρεντίνο. Είμαι ευχαριστημένος από την ομάδα μου, είμαστε μέσα στους στόχους μας».


ΑΝΤΙΠΛΗΡΟΦΟΡΗΣΗ: ΠΑΚΙΣΤΑΝΟΙ ΒΙΑΣΑΝ ΚΑΙ ΛΗΣΤΕΨΑΝ ΕΛΛΗΝΙΔΑ ΣΤΟ ΠΕΡΙΣΤΕΡΙ - Οι μισοί ξένοι καταζητούμενοι καταλήγουν στην Ελλάδα!\nΠΑΚΙΣΤΑΝΟΙ ΒΙΑΣΑΝ ΚΑΙ ΛΗΣΤΕΨΑΝ ΕΛΛΗΝΙΔΑ ΣΤΟ ΠΕΡΙΣΤΕΡΙ - Οι μισοί ξένοι καταζητούμενοι καταλήγουν στην Ελλάδα!\nΕνω την ίδια στιγμή:\nΜε τον τίτλο "Εγκληματικότητα λόγω της οικονομικής κρίσης;" σχολιάζει η Γερμανική οικονομική εφημερίδα Handelsblatt τα στοιχεία αύξησης της εγκληματικότητας στην Αθήνα που δημοσιεύθηκαν προχθές στον Ελληνικό Τύπο.\nΑναδημοσίευση απο GREEK ALERT\nΚι ομως η "Ελληνικη" αστυνομια,ναι αυτη που προσκυναει το Κοεμτζογλου ελεγχει,συλλαμβανει και φυλακιζει μονο Ελληνες πολιτες.


Ξεχείλισε το ποτήρι της αγανάκτησης για τους απλούς πολίτες\nΓια δεύτερη συνεχόμενη ημέρα οι «Αγανακτισμένοι Πολίτες» και στα Γιάννινα έδωσαν χθες δυναμικό «παρών» στην κεντρική πλατεία της πόλης, εκφράζοντας για μία ακόμη φορά με ειρηνικό τρόπο την έντονη αντίθεσή τους στις πολιτικές της κυβέρνησης.\nΤο κίνημα που ξεκίνησε από την Ισπανία, έφτασε σε όλες τις πόλεις της Ελλάδας, και έστειλε το απόγευμα της Τετάρτης από την κεντρική πλατεία των Ιωαννίνων το δικό του μήνυμα προς κάθε κατεύθυνση, πραγματοποίησε χθες στις 8 το βράδυ μία ακόμη συγκέντρωση μέσα από μία επίσης κινητοποίηση που έγινε μέσω facebook.\nΜάλιστα, όπως φαίνεται μέσα από το facebook στα Γιάννινα για να αποφασιστεί η χθεσινή συγκέντρωση υπήρξε ακόμη και ψηφοφορία στη σχετική σελίδα των «Αγανακτισμένων Πολιτών» όπου σχεδόν όλα τα μέλη ζητούσαν επιτακτικά μία νέα ειρηνική συγκέντρωση, που αυτή τη φορά έγινε μπροστά από το χώρο που βρισκόταν παλιά το σιντριβάνι στην πλατεία.\nΕπίσης στο κάλεσμα μέσω του διαδικτύου ζητείται από τους πολίτες που επρόκειτο να συμμετάσχουν στη χθεσινή νέα κινητοποίηση να έχουν μαζί τους και σφυρίχτρες.\nΣτη σχετική ανακοίνωση στο Facebook οι πολίτες ανέφεραν χαρακτηριστικά: «Για 2η μέρα συνεχίζουμε την ειρηνική επανάσταση στην πόλη μας. Έξω από κόμματα, χωρίς φασαρίες, χωρίς κουκούλες, χωρίς βία, στα χνάρια των Ισπανών αδελφών μας! Όλοι από μια σφυρίχτρα κι όσοι έχουν μουσικά όργανα... Όσοι ποδηλάτες μπορεί να κάνουμε και καμιά ποδηλατο-βολτίτσα στην αγορά. Όσοι εργάζονται εκείνες τις ώρες (μαγαζάτορες κι υπάλληλοι) σας περιμένουμε μόλις κλείσετε».\nΣε ολόκληρη τη χώρα και πάντα μέσω της σελίδας κοινωνικής δικτύωσης αναφέρεται πως «η αρχική ιδέα όλου αυτού που έγινε την Τετάρτη, ανήκε σε έναν 18χρονο από εκεί και πέρα όλα πήραν το δρόμο τους».\nΤο απόγευμα της Τετάρτης στην κεντρική πλατεία των Ιωαννίνων άνθρωποι κάθε ηλικίας, περισσότεροι από 500, με ειρηνικό τρόπο και μακριά από κόμματα, ένωσαν τις φωνές τους προκειμένου να διαμαρτυρηθούν και να στείλουν το μήνυμα προς τους πολιτικούς της χώρας, πως έχουν «ξυπνήσει».\nΚίνητρο για την πλειοψηφία των νέων να συμμετέχουν στη χθεσινή πρωτοβουλία ήταν η αγανάκτηση απέναντι στα μέτρα και τη σημερινή συγκυρία, κυρίως όμως η απουσία πολιτικής χροιάς στη συγκέντρωση. «Αν έβλεπα κομματικές σημαίες, ή αν άκουγα κομματικά συνθήματα, δεν θα ερχόμουν», σημείωσε ένας νέος που για πρώτη φορά συμμετείχε σε ανάλογη κινητοποίηση.\nΣτα «πηγαδάκια» που δημιουργήθηκαν το κύριο θέμα συζήτησης ήταν τα νέα οικονομικά μέτρα και η πορεία της ελληνικής οικονομίας, κυρίως όμως οι αντοχές των πολιτών απέναντι στην παρατεταμένη κρίση. Μάλιστα, κάποια στιγμή ένας παρευρισκόμενος ανήρτησε ένα μικρό πανό, που πάνω έγραφε «Ξυπνήσαμε», στέλνοντας ένα μήνυμα προς τους Ισπανούς «αγανακτισμένους» που προ ημερών είχαν κριτικάρει την παθητική στάση των Ελλήνων. Πολλοί ήταν οι παρευρισκόμενοι που χειροκρότησαν αυτή την κίνηση.\nΌσο περνούσε η ώρα ο αριθμός των συγκεντρωμένων αυξανόταν, τόσο μπροστά από το μέγαρο της Περιφέρειας, όσο και στην κεντρική πλατεία της πόλης. Μάλιστα, πολλοί παρευρισκόμενοι έμειναν στο σημείο και μετά τις 9 το βράδυ.\nΑναζητώντας κανείς πληροφορίες στο διαδίκτυο για τις προχθεσινές συγκεντρώσεις, βλέπει δεκάδες φωτογραφίες και ερασιτεχνικά βίντεο από όσα έγιναν στην Αθήνα, τη Θεσσαλονίκη, την Πάτρα, τη Λαμία και τα Γιάννινα, αλλά και πολλές ακόμη πόλεις σε ολόκληρη τη χώρα.\nΑπό τις αναρτήσεις που ξεχώρισαν είναι αυτές ξένων πολιτών, κυρίως Ισπανών, που έστελναν μηνύματα συμπαράστασης.\n«Μπράβο Έλληνες. Όλος ο κόσμος βλέπει τον ήλιο να ανατέλλει στην Ευρώπη. Όλη η Ισπανία είναι μαζί σας» έγραψε ένας Ισπανός, ενώ ένας άλλος ευχαριστούσε την Ελλάδα «που έφερε τη Δημοκρατία στην ανθρωπότητα πριν από χιλιάδες χρόνια και που σήμερα παλεύει γι’ αυτή».\nΜηνύματα συμπαράστασης προς τους διαδηλωτές έστελναν και οι ομογενείς, οι οποίοι παρακολουθούσαν από το Διαδίκτυο την ογκώδη ειρηνική διαδήλωση στο Σύνταγμα, όπου βρέθηκαν περισσότεροι από 50.000 άνθρωποι.\nΗ κατάσταση στις άλλες πόλεις\nΕξάλλου στο κάλεσμα των αγανακτισμένων ανταποκρίθηκαν άμεσα χιλιάδες πολίτες.\nΑντίστοιχες κινήσεις με την Αθήνα και τα Γιάννινα αγανακτισμένων πραγματοποιήθηκαν σε Θεσσαλονίκη, Πάτρα, Βόλο, Φλώρινα, Ζάκυνθο, Άρτα, Καβάλα, Πτολεμαΐδα, Σύρο, Καστοριά, Ναύπλιο, Χανιά, Ξάνθη, Χαλκίδα, Σέρρες, Κομοτηνή, Λαμία, Ρόδο, Ιεράπετρα, Καρδίτσα, Κεφαλονιά, Σάμο, Σητεία, Γιαννιτσά, Πρέβεζα, Καλαμάτα, Χίο, Κέρκυρα, Κοζάνη και Ηράκλειο.\nΜέχρι αργά το βράδυ της Τετάρτης, κανείς από το Σύνταγμα δεν είχε φύγει. Πολλοί φώναζαν «venceremos». Θα νικήσουμε, δηλαδή...\nΕντυπωσιακές ήταν οι συγκεντρώσεις των αγανακτισμένων πολιτών στις περισσότερες πόλεις της χώρας.\nΠάτρα: Μία από τις μεγαλύτερες συγκεντρώσεις των τελευταίων χρόνων έγινε στην πλατεία Γεωργίου. Περίπου 5.000 άτομα συνέρρευσαν στο κάλεσμα διαμαρτυρίας των πολιτών μέσω του Ιντερνετ.\nΛάρισα: Στην κεντρική πλατεία της Λάρισας, περίπου 600 άτομα, κυρίως νέοι, ντυμένοι με μαύρα ρούχα πραγματοποίησαν σιωπηλή διαμαρτυρία.\nΗράκλειο: Μεγάλη ήταν και η συγκέντρωση στο Ηράκλειο, με ανθρώπους κάθε ηλικίας, υπό τους ήχους της μουσικής του Ν. Ξυλούρη, να διαδηλώνουν κατά του Μνημονίου και της οικονομικής πολιτικής.\nΧανιά: Στην πλατεία Αγοράς των Χανίων, πάνω από 1.000 άτομα συγκεντρώθηκαν φωνάζοντας το σύνθημα «Είμαστε άνθρωποι, όχι προϊόντα σε μια αγορά».\nΒόλος: Στην παραλία του Βόλου, μπροστά στο Πανεπιστήμιο Θεσσαλίας, πάνω από 3.000 πολίτες έδωσαν το «παρών» στη συγκέντρωση διαμαρτυρίας.\nΛαμία: Χωρίς πανό, χωρίς ξύλινους λόγους, χωρίς κομματικά τσιτάτα περίπου 500 Λαμιώτες κάθε ηλικίας συγκεντρώθηκαν στην πλατεία Πάρκου της Λαμίας σε μια αυθόρμητη διαμαρτυρία.\nΝΕΑ ΔΗΜΟΚΡΑΤΙΑ - «Κλειδώνει» και ανακοινώνεται το ψηφοδέλτιο στα Γιάννενα\nΚΙΝΗΜΑ ΑΛΛΑΓΗΣ - Με αισιοδοξία για αύξηση των ποσοστών στις εκλογές\nΣΥΡΙΖΑ – ΠΡΟΟΔΕΥΤΙΚΗ ΣΥΜΜΑΧΙΑ - Προσκλητήριο για συμπόρευση των προοδευτικών δυνάμεων\nΔΗΜΟΤΙΚΟ ΣΥΜΒΟΥΛΙΟ ΖΑΓΟΡΙΟΥ - Στήριξη στους δασεργάτες για το θέμα με τους στύλους της ΔΕΗ